title: Luettelo joista pituuden mukaan

text: Tämä on luettelo maailman pisimmistä joista. Pituus on laskettu sivujoen lähteestä, mikäli näin saatu pituus on varsinaista jokea suurempi. Jokien ilmoitettu pituus vaihtelee jonkin verran tietolähteestä ja mittaustavasta riippuen, eikä jokien keskinäinen sijoitus ole yksiselitteinen. Virtaama on laskettu kuutiometreinä sekunnissa joen suuaukolta tai sen läheisyydestä.


title: Luettelo joista pituuden mukaan

text: Luettelossa otettu huomioon sivujoet, joiden pituus tai virtaama on otettu huomioon kokonaisluvussa.


title: Luettelo joista pituuden mukaan

text: Jokien pituuden mittaaminen on vaikeaa, sillä niillä on fraktaalinen luonne – mitä tarkemmin mitataan, sitä pidemmältä joki vaikuttaa. On myös vaikea määritellä joen alku- ja loppupiste, koska monet yläjuoksun haarat voivat olla kuivina osan vuodesta. Laajoilla suistoalueilla on useita haaroja, joiden pituus vaihtelee. Eräät suuret joet laajenevat vähitellen lahdiksi saavuttaessaan rannikon.


title: Daijirō Katō

text: Daijirō Katō (, 4. heinäkuuta 1974 Saitama, Japani – 20. huhtikuuta 2003 Suzuka, Japani) oli japanilainen ratamoottoripyöräilijä. Katō voitti vuonna 2001 250-kuutioisten lajin maailmanmestaruuden.


title: Daijirō Katō

text: Katō aloitti ratamoottoripyöräilyn vuonna 1992 ja MM-sarjassa hän debytoi vuonna 1996. Ensimmäisessä kilpailussaan Suzukassa, Japanissa kotiradallaan Katō ajoi kolmanneksi. Seuraavana vuonna hän voitti myös ratamoottoripyöräilyn Japanin mestaruuden. Samana vuonna Katō ajoi kauden ainoan kilpailun Japanissa ja onnistui voittamaan sen. Sama toistui seuraavana vuonna. Vasta kaudella 2000 Katō lähti tavoittelemaan maailmanmestaruutta. Hän oli kolmas voitettuaan neljä osakilpailua. Seuraavana vuonna hän voitti kaikkiaan 11 osakilpailua ja maailmanmestaruuden selkeästi.


title: Daijirō Katō

text: Seuraavalla kaudella Katō pääsi tallinsa Gresini Racingin kanssa nousemaan kuninkuusluokkaan, MotoGP-luokkaan. Vaikka Kato ajoi suurimman osan kaudesta vanhalla Honda NSR500-pyörällä suurempitehoisia MotoGP-pyöriä vastaan teki hän vakuuttavaa työtä ja oli jopa aika-ajoin nopeampi kuin tehdaskuljettajana ajanut Tohru Ukawa. Kato sai käyttöönsä uuden RC211V-pyörän Brnon osakilpailuun ja ajoi heti ensimmäisessä kilpailussaan pyörällä palkintokorokkeelle. Avauskausi tuotti kaksi kakkossijaa ja kauden päätteeksi Kato palkittiin Vuoden tulokas -tittelillä. Talvitesteissä ennen kautta 2003 Kato jatkoi erittäin vakuuttavia otteitaan ja hallitseva maailmanmestari Valentino Rossi nimesikin Katon yhdeksi kovimmista haastajistaan alkavalla kaudella. Seuraavalla kaudella Katō ehti kuitenkin ajaa vain yhden osakilpailun, kotikilpailunsa Suzukassa 6. huhtikuuta. Kisa päättyi dramaattisesti hänen menehtymiseensä. Katō sai surmansa radan viimeisessä šikaanissa menetettyään pyöränsä hallinnan ja ajettuaan n. 200 km/h.


title: Daijirō Katō

text: Monet kysymykset seurasivat Katōn kuolemaa. Hän ajoi radan reunalla olleeseen seinään ja lensi pyörän selästä seuraavalle osalle rataa. Normaalisti kun joku moottoriurheilija joutuu vaaralliseen tilanteeseen kisan aikana, liehutetaan punaista lippua ja kilpailu keskeytetään, mutta kun Katō loukkaantui, tätä ei tapahtunut. Katō vietiin sairaalaan, jossa hän makasi kaksi viikkoa koomassa, kunnes menehtyi 20. huhtikuuta 2003. Katōn onnettomuuden jälkeen Suzukassa ei enää ole kilpailtu ratamoottoripyöräilyn kilpailuja, järjestäjien mukaan sen huonon turvallisuuden takia.


title: Viisari

text: Viisari () eli osoitin on jotakin mitattua arvoa osoittava mekaaninen osa analogisessa mekaanisessa kellossa tai viisarimallisessa mittarissa. Mekaanisessa vaa'assa voi olla viisari, joka näyttää vaakakuppien olevan keskenään tasapainossa.


title: Viisari

text: Kellossa viisari on kellotaulun olennainen osa, jolla ilmoitetaan kellonaika. Viisareita on useita erilaisia, kuten tunti-, minuutti- ja sekuntiviisari sekä herätyskelloissa herätysviisari. Viisarit pyritään saamaan paremmin toisistaan erottuviksi tekemällä ne eripaksuisiksi ja -pituisiksi. Tavallisesti viisarit on kiinnitetty kellotaulun keskelle samankeskeisesti kukin omaan akseliinsa.


title: Radikaalifeminismi

text: Radikaalifeminismi on feministisen ajattelun muoto. Radikaalifeministien mukaan naisten sorron pohjimmainen aiheuttaja on patriarkaalinen sukupuolijärjestelmä. Radikaalifeministinen ajattelu syntyi 1960-luvulla Yhdysvalloissa. Radikaalifeministeiltä on peräisin tunnettu iskulause "Henkilökohtainen on poliittista".


title: Radikaalifeminismi

text: Radikaalifeminismi ei edusta kaikkia feminismin muotoja. Joskus keskustelussa nämä sekoitetaan tahallaan, jolloin muodostetaan olkinukke-argumentaatiovirhe.


title: Radikaalifeminismi

text: Alison Jaggar ja Paula Rothberg tiivistävät radikaalifeminismin lähtöolettamukset seuraavasti:


title: Radikaalifeminismi

text: Vaikka radikaalifeministejä yhdistää näkemys sukupuolijärjestelmän laajimpana ja pahimpana sorron muotona, heidän käsityksensä siitä, miten se voidaan murtaa poikkeavat toisistaan. Ajattelijat voidaan jakaa karkeasti kahtia radikaali-liberaalifeministeihin ja radikaali-kulttuurifeministeihin, sen mukaan mitkä ovat heidän näkemyksensä seksuaalisuudesta, äitiydestä, lesboudesta ja pornografiasta.


title: Radikaalifeminismi

text: Radikaalifeministit pitävät ihanteellisena sukupuolieron häivyttämistä. Ihanteena oli androgyyni ihminen, joka yhdistää itseensä feminiinisiä (lempeys, hellyys, hoiva, emotionaalisuus, alistuvuus) ja maskuliinisia (aggressiivisuus, tahdonlujuus, rationaalisuus, hallitsevuus) ominaisuuksia luonteensa mukaan. Tosin myöhemmin jotkut radikaali-kulttuurifeministit kyseenalaistivat androgyyniyden ihanteen, ja nostivat ihanteeksi naiselliset ominaisuudet, jotka he näkivät miehisiä parempina. Sukupuolten ominaisuudet osa radikaalifeministeistä näkee enemmän biologisina, osa enemmän sosiaalisina. Radikaali-kulttuurifeministit painottivat radikaali-liberaalifeministejä enemmän biologista tulkintaa.


title: Radikaalifeminismi

text: Seksuaalisuuden ja pornografian suhteen radikaalifeministien näkemykset jakautuvat ehkä selvimmin. Radikaali-kulttuurifeministien mukaan heteroseksuaaliset suhteet sisältävät aina hyväksikäyttöä, ja naisten tulisi heidän mukaansa solmia suhteita vain toisten naisten kanssa. Radikaali-kulttuurifeministit näkevät lesbouden vaihtoehtona, jonka jokainen nainen voi tahtoessaan valita. Radikaali-kulttuurifeministit näkevät naisen ja miehen seksuaalisuuden toisistaan poikkeavina: naisille tärkeämpää on kokonaisvaltainen henkinen ja ruumiillinen rakkaus ja nautinto, kun taas miehen seksuaalinen nautinto on tunteista irrallista.


title: Radikaalifeminismi

text: Radikaali-liberaalifeministien mukaan mitkään seksuaalisuuden muodot eivät ole väistämättä alistavia. Heidän mukaansa ei tule määritellä hyviä ja huonoja seksuaalisuuden muotoja vaan ohjenuorana tulisi olla ihmisen henkilökohtaisen nautinto. Radikaali-liberaalifeministit eivät myöskään näe naisten ja miesten seksuaalisuutta perustavanlaatuisesti erilaisina eivätkä lesboutta lähtökohtaisesti heteroseksuaalisuutta parempana.


title: Radikaalifeminismi

text: Radikaali-kulttuurifeministit vastustavat voimakkaasti pornografiaa, joka heidän mukaansa halventaa ja alistaa naista. Radikaali-liberaalifeministit eivät tuomitse pornografiaa vaan näkevät sen yhtenä tapana nauttia seksuaalisuudesta.


title: Radikaalifeminismi

text: Radikaalifeministien näkemykset raskaudesta ja äitiydestä vaihtelevat suuresti. Radikaali-liberaalifeministeille naisen rooli lasten tuotannossa so. se että nainen kantaa ja synnyttää lapset, on naisten sorron syy. Heidän mukaansa raskaus ja synnytys on parhaimmillaankin vain siedettävä kokemus, ja äitiyden ja raskauden merkitystä naisen elämässä ylistävät näkemykset ovat vain patriarkaalisia myyttejä. Radikaali-liberaalifeministit kannattivatkin keinotekoista lasten tuotantoa eli keinohedelmöitystä ja ruumiin ulkopuolella tapahtuvaa ”raskautta”. Jos naiset vapautetaan raskaudesta, sukupuolieron näkyvimmästä merkistä, sukupuoliero menettää merkityksensä.


title: Radikaalifeminismi

text: Radikaali-liberaalifeministien mukaan myöskään äidin ja lapsen välillä ei ole mitään erityislaatuista suhdetta eikä biologinen vanhemmuus ole yhtään parempaa tai huonompaa vanhemmuutta kuin ei-biologinen.


title: Radikaalifeminismi

text: Radikaali-kulttuurifeministit eivät hyväksyneet radikaali-liberaalifeministien näkemystä raskaudesta ja äitiydestä. Heidän mukaansa naisen rooli lasten hankkimisessa on hänen voimansa patriarkaatin edessä. Lapsia ei synny ilman naisia, ja tämä tekee miehet riippuvaisiksi naisista. Jos naisilta viedään tämä voima, he ovat vailla keinoja neuvotella patriarkaatin kanssa ja taistella sitä vastaan. Radikaali-kulttuurifeministien mielestä naisten sorron syy ei ollut niinkään biologia vaan kateus, jota miehet tuntevat heidän kyvystään tuottaa elämää. Keinotekoinen ”raskaus” on siis miesten keino yrittää kontrolloida ja hallita naisen elämää tuottavaa voimaa.


title: Radikaalifeminismi

text: Radikaali-kulttuurifeministi Mary O’Brienin mukaan miehet ovat vieraantuneet lasten hankkimisen prosessista, koska se tapahtuu heidän kehonsa ulkopuolella ja on heille katkonen prosessi. Tämä vuoksi miehet ovat näytelleet niin pientä osaa lasten kasvatuksessa ja hoidossa. O’Brienin mukaan äidin ja lapsen välillä on erityinen suhde, koska lapsi on naisen kehossa ja kehosta.


title: Radikaalifeminismi

text: Yhtä mieltä radikaalifeministit olivat siitä, että naisen tulee itse saada päättää milloin, kuinka monta, jos yhtään, lasta hän hankkii.


title: Radikaalifeminismi

text: Charlotte Haysin mukaan "radikaalifeminismin miesvastaisuus on suodattunut laajalti kulttuurimme ... tämä asenne on niin läpitunkeva, että tuskin enää huomaamme sitä."


title: Radikaalifeminismi

text: Valerie Solanas argumentoi teoksessaan SCUM Manifesto, että miehet ovat pilanneet maailman ja naisten tulisi kukistaa nykyinen yhteiskuntamalli tuhoamalla miessukupuoli.


title: Radikaalifeminismi

text: Radikaalifeministinen liike sai alkunsa 1960-luvun Yhdysvalloissa. Radikaalifeminismi liittyi feministisen liikkeen nousuun, ns. feminismin toiseen aaltoon. Toisen aallon feministinen ajattelu voidaan jakaa liberaalifeministiseen ja radikaalifeministiseen ajatteluun, vaikkakin raja on usein häilyvä. Karkeasti ottaen liberaalifeministien järjestöjä voi luonnehtia reformistisiksi naistenoikeusryhmiksi ja radikaalifeministisiä radikaaleiksi naisten vapautusryhmiksi. Näihin kuului Yhdysvalloissa mm. sellaisia liikkeitä kuin Women’s International Terrorist Conspiracy from Hell, the Redstockings, the Feminists ja the New York Radikal Feminists (USA).


title: Barbra Streisand

text: Barbra Streisand [straɪsænd] (s. 24. huhtikuuta 1942 New York, New York, Yhdysvallat) on yhdysvaltalainen laulaja ja näyttelijä sekä elokuvatuottaja ja -ohjaaja.


title: Barbra Streisand

text: Streisand on voittanut urallaan kaksi Oscaria, viisi Emmyä, 11 Golden Globea, 10 Grammyä, Tony-palkinnon, Kennedy Center Honors -palkinnon, Peabody-palkinnon sekä Yhdysvaltain elokuvainstituutin elämäntyöpalkinnon. Vuonna 2005 hänelle myönnettiin elämäntyöstään Grammy. Hän oli yksi ensimmäisistä, jotka ovat voittaneet uransa aikana sekä Grammyn, Emmyn, Oscarin että Tonyn.


title: Barbra Streisand

text: Streisand on 30 myydyimmän artististin joukossa maailmassa. Hänen albumejaan on myyty yhteensä yli 72 miljoonaa kappaletta, ja hän on saanut 52 kultalevyä.


title: Barbra Streisand

text: Barbara Joan Streisand syntyi 24. huhtikuuta 1942 juutalaiseen perheeseen Brooklynissa New Yorkissa. Hänellä on isoveli nimeltä Sheldon. Kun Barbara oli 15 kuukauden ikäinen, hänen isänsä kuoli. Äiti meni uusiin naimisiin vuonna 1949, ja perheeseen syntyi toinen tytär.


title: Barbra Streisand

text: Streisand kävi kolme ensimmäistä kouluvuotta ultraortodoksijuutalaista tyttöjen ješivaa. Hän valmistui Erasmus Hall High Schoolista vuonna 1959 erinomaisin arvosanoin. Äitinsä vastusteluista huolimatta hän oli päättänyt ryhtyä viihdeuralle.


title: Barbra Streisand

text: Streisand halusi jo nuorena näyttelijäksi. Lukioaikoina hän näytteli kesäteatterissa ja opiskeli näyttelemistä. Hän muutti lukion jälkeen Manhattanille ja voitti amatöörikykykilpailun yökerhossa. Samoihin aikoihin hän myös pudotti etunimestään toisen a:n. Streisand sai pienen rooliin Broadway-musikaalissa "I Can Get It for You Wholesale" (1962). Musikaalin ansiosta hänestä tuli pian suosittu, ja hän pääsi esiintymään televisioon "The Judy Garland Show'hun" ja useisiin muihin ohjelmiin. Streisand nousi Broadway-tähdeksi pääroolistaan musikaalissa "Funny Girl" (1964). Vuonna 1965 hän voitti kaksi Emmy-palkintoa televisio-ohjelmastaan "My Name is Barbra".


title: Barbra Streisand

text: Streisandin ensimmäinen elokuva oli hänen Broadway-menestyksestään sovitettu "Funny Girl" (1968), josta hänet palkittiin parhaan naispääosan Oscarilla. Streisandin esittämä hahmo Fanny Brice on rumasta ankanpoikasesta tyylikkääksi tähdeksi nouseva sinnikäs juutalaisnainen, mistä tuli hänen tavaramerkkinsä monissa myöhemmissäkin rooleissa.


title: Barbra Streisand

text: Streisand näytteli 1960- ja 1970-luvulla useissa muissakin elokuvamusikaaleissa, kuten "Hello, Dolly!" (1969), "Kerran kirkkaana päivänä" (1970), "Funny Lady" (1975) ja "Tähti on syntynyt" (1976). Hän näytteli myös komedioissa kuten "Huuhkaja ja kissimirri" (1970) ja "Ottaaks päähän?" (1972) sekä naispääosan menestysdraamassa "Parhaat vuotemme" (1973).


title: Barbra Streisand

text: Streisandin ensimmäinen ohjaustyö oli "Jentl" (1983). Elokuva on historiallinen tarina Streisandin esittämästä juutalaisnaisesta, joka naamioituu mieheksi pystyäkseen jatkamaan opintojaan. Streisand ohjasi myös draamaelokuvat "Vuorovetten prinssi" (1991) ja "Tilaa rakkaudelle" (1996).


title: Barbra Streisand

text: 2000-luvulla Streisand on näytellyt komedioissa "Painajainen perheessä" (2004), "Pienin painajainen perheessä" (2010) ja "The Guilt Trip" (2012).


title: Barbra Streisand

text: Barbra Streisandilta on ilmestynyt yli 60 albumia, joista lähes kaikki ovat Columbia Recordsin tuottamia. Streisand on maailman 30 myydyimmän artististin joukossa. Hänen albumejaan on myyty yhteensä yli 72 miljoonaa kappaletta, ja hän on saanut 52 kultalevyä.


title: Barbra Streisand

text: Streisandin ensimmäinen sooloalbumi "The Barbra Streisand Album" (1963) voitti vuoden parhaan albumin Grammyn ja Streisand parhaan naislaulajan palkinnon. Sen jälkeen Streisand on julkaissut useita menestysalbumeita ja voittanut lukuisia Grammyja. 1970-luvun loppuun mennessä Streisandista oli tullut Yhdysvaltain menestynein naislaulaja. "The Broadway Album" (1985) toi Streisandille jo kahdeksannen kerran parhaan naislaulajan Grammyn. Streisandilta on ilmestynyt levyjä niin 1990-luvulla kuin 2000-luvullakin.


title: Barbra Streisand

text: Streisand on tunnettu siitä että hän laulaa aina vireessä. Streisand ei ole ottanut koskaan laulutunteja ja ei pidä niitä merkityksellisinä laulajaksi tulemisessa. Streisandin neuvo on että laulajaksi pyrkivän pitäisi kuunnella mitä hän haluaa sanoa.


title: Barbra Streisand

text: Streisand on ollut naimisissa kahdesti. Hänen ensimmäinen aviomiehensä oli näyttelijä Elliott Gould, jonka kanssa hän oli naimisissa vuosina 1963–1971. Heillä on yksi poika, Jason Gould.


title: Barbra Streisand

text: Streisandin toinen aviomies on näyttelijä James Brolin, jonka kanssa hän on ollut naimisissa vuodesta 1998 lähtien. Pariskunnalla ei ole yhteisiä lapsia, mutta Brolinilla on kaksi lasta ensimmäisestä ja yksi toisesta liitostaan. Streisand on näyttelijätär Diane Lanen anoppi.


title: Barbra Streisand

text: Streisand on tapaillut myös muun muassa näyttelijä Ryan O'Nealia, näyttelijä Warren Beattya, Charlie Chaplinin poikaa Sydney Earle Chaplinia, Kanadan pääministeriä Pierre Trudeauta, tuottaja Jon Petersiä, näyttelijä-laulaja Don Johnsonia, tennispelaaja Andre Agassia ja uutisankkuri Peter Jenningsiä.


title: Barbra Streisand

text: Streisand on kirjoittanut muistelmat, jotka on tarkoitus julkaista vuonna 2017.


title: Barbra Streisand

text: Streisand on jo pitkään tukenut aktiivisesti demokraattista puoluetta. Hän on esiintynyt Lyndon B. Johnsonin (1965) ja Bill Clintonin (1993) vaalitilaisuuksissa. Hän on ottanut voimakkaasti kantaa ilmastonmuutokseen, puhunut aserajoitusten puolesta, kantanut huolta Katrina-myrskyn uhreista sekä kyseenalaistanut Irakin sodan motiivit. Hän on myös ajanut naisten asiaa esimerkiksi kannattamalla naisten oikeutta omaan ruumiiseensa ja aborttiin.


title: Ruohovarsi

text: Ruohovarsi on kasvin maanpäällinen varsi, joka on puutumaton ja kuolee yhden kasvukauden jälkeen. Ruohovartiset kasvit voivat olla yksi-, kaksi- tai monivuotisia. Ruohovarsi kasvaa pituutta kärjestään. Heinäkasvien kortta, joka kasvaa pituutta nivelkohdista, voidaan pitää erikoisrakenteisena ruohovartena. Kasvitieteellisessä mielessä esimerkiksi yksisirkkaisiin kuuluvat banaanikasvit ovat ruohovartisia eivätkä puuvartisia.


title: Ruohovarsi

text: Metsissä ruohovartisia kasveja kasvaa yleensä kenttäkerroksessa.


title: Särkänniemen kummituslinna

text: Kummituslinna oli Särkänniemen huvipuistossa vuosina 1985–1999 toiminut kummitusjuna. Sen suunnitteli taiteilija Ari Backman, joka vastasi myös samalla paikalla sijainneen alkuperäisen Kummitusjunan (avattu 1978) suunnittelusta.


title: Särkänniemen kummituslinna

text: Kummituslinna oli ulkonäöltään huomattavasti synkempi ja groteskimpi kuin alkuperäinen 1970-luvun värikäs ja iloisesti kuvitettu Kummitusjuna. Rakennusta laajennettiin jo ennen Kummituslinnan aikaa, kun siihen rakennettiin takanäyttämö, jolloin rakennuksen leveys kasvoi muutaman metrin.


title: Särkänniemen kummituslinna

text: Kummituslinnassa oli myöhemmin jäljellä lähinnä vain sen tekniikkaa ja alkuperäisen Kummitusjunan ajoilta peräisin oleva rata, joka on jo kerran uusittu — esimerkiksi kolmella eri värillä (keltainen, punainen, violetti) maalatut vaunut ovat vielä alkuperäisiä. Laitteen vuonna 2000 tehty uudelleensuunnittelu ja -rakennus oli kuitenkin niin perinpohjainen, että Backmanin Kummituslinnan voi sanoa kadonneen lopullisesti. Kummituslinna oli läpi historiansa suosituimpia laitteita koko Särkänniemessä. Laitteen pienen matkustajakapasiteetin ansiosta sen jonot olivat kuitenkin usein pitkät. Ajokierros kesti vähän päälle toista minuuttia Jonottaminen kesti pahimmillaan, jopa puoli tuntia.


title: Särkänniemen kummituslinna

text: Kummituslinna sisälsi Tornin tapaan kaari-ikkunamaalauksia, jotka oli alusta loppuun saakka samat. kolme oli nähtävissä radan toisella puolella ja yksi jonotusalueella. ensinmäinen Uhmakkaasti lentävän pyöreäkasvoinen verisin kulmahammain olevan kummituksen, sekä katon rajasta valuvaa verta. Joka peitti kummituksen luisen käden puolittain. vankityrmän kahleissa roikkuvia ihmisiä, joista näkyivät paljaat sääret, sekä alla oleva lakanakummitus vinssin äärellä noutamassa alas ehtoon puolelle käyneitä miehiä. Keskimmäinen kaari-ikkuna maalaus sisälsi korppikotkan raatelemassa alla olevaa paljasta rimpuilevaa tuskissa huutavaa miestä. Viimeinen ikkunamaalaus joissa kaksi erinäköistä lakanakummitusta kantaa kalloja ja luita kukkurallaan olevaa maljaa linnan syvimmissä syövereissä. Taustalla näkyi portaikko mestaushuoneeseen sekä kirves. Linna sisälsi alkuaikoina enemmänkin kummitusmaalauksia, kuten kummituksen, joka jahtaa puukolla vähäpukeista naista parvekkeella Ulko-fasadin keskiosassa. Puukko vaihdettiin myöhemmin kukkakimppuun. Fasadin päätyseinä sisälsi myös kummituksia ja rikkinäisissä mekoissa olevia kauniita naisia linnan eri holveissa. Hauta arkkua luurangoiksi kuihtuneita haudankaivajia vierellään pirun vahtimassa atraimen kanssa. kaksi kummitusta kauniin punamekkoinen vaaleaverikön seurassa. Pylvään ympärille kietoutuneen käärmeen ja sen takaa näkyvän omenapuun oksan. Kaunis punaverikkö nainen taluttamassa köyden kanssa apinaa yläpuolella amorin enkeli ampumassa nuolta heihin. Kaksi kummitus hukuttamassa tai kylvettämässä naista paljaat sääret vain näkyvissä. Taustalla kyvystä nouseva venyttelevä kummitus. Tumma kaunotar ja luuranko rakastuneina taustalla lentelee lepakoita. Päätyseinä muutettiin kauden 1991 jälkeen uusia, ei kummitusaiheisiin liittyviä, karvaisia peikko- ja lohikäärmemaalauksia, jotka pysyivät koristeluna linnan viimeiseen vuoteen asti. Päätyseinän maalaus sisälsi erinäköisiä ja -kokoisia peikkoja, jotka saalistivat ruoaksi metsälapsia, sekä muutaman lohikäärmeen, jotka kärsäilevät toisiinsa rakastuneina.


title: Nummelan ponitalli

text: Nummelan ponitalli -sarja on Merja Jalon kirjoittama nuortenkirjasarja. Sarjan ensimmäinen osa, "Yllätysori", ilmestyi vuonna 1977, ja Jalo kirjoittaa sarjaan edelleen jatko-osia.


title: Nummelan ponitalli

text: Nummelan ponitalli -kirjojen tapahtumapaikat ja henkilöt ovat täysin kuvitteellisia, vaikka kirjoissa on mainittu tallin sijaitsevan lähellä Valkeakoskea. Kirjojen tapahtumien keskeinen paikka on Nummelan ponitalli, jonka omistavat Pentti Nummela ja hänen sisarensa Jenni Nummela. Tallilla on työskennellyt myös ratsastuksenopettaja Mauri Kavén. Sarjassa ei ole virallista päähenkilöä, vaikkakin Kikka ja Repe ovatkin suuressa osassa. Hevosten kanssa puuhastelun ohessa nuoret selvittelevät niin ihmissuhteitaan kuin rikoksiakin. Henkilöiden ulkonäöstä ei ole kovin tarkkoja kuvauksia, vaan ne jätetään lukijoiden kuviteltavaksi. Henkilöt eivät tunnu lainkaan vanhenevan, vaikka kirjoissa tuleekin aina uusi kesä.


title: Nummelan ponitalli

text:
Kirsti Lahti eli Kikka on noin 15-vuotias, rohkea ja avulias tyttö. Kikan perheeseen kuuluu poliisi-isä Mikko Lahti, äiti Mervi Lahti, isoveli Mika, Romeo- kissa ja schäfer (saksanpaimenkoira) Rita, joka on Kikan isän poliisikoira. He asuvat omakotitalossa.
Kristian Starck oli Kikan ensirakkaus. Katso lisää kohdasta "Kristian Starck"


title: Nummelan ponitalli

text: Kristianin poissa ollessa Kikka ihastuu tallin naistennaurettajaan Repe Jussilaan, ja salasuhde kukoistaa. Hän salaa suhteen Koska kaikki tai ainakin ainakin melkein kaikki haluaisivat seurustella Repen kanssa, monet ovat mustasukkaisia siitä, että Repeä kiinnostaa vain Kikka. Myöhemmin Katin ansiosta paljastuu koko tallille, että Kikka ja Repe ovat salasuhteessa. Tästä syystä Kikka joutuu kiusauksen ja syyttävien katseiden kohteeksi kirjassa "Keskiyön hevonen". Myös kirjassa "Kultajoen kummitus" Kikka joutuu Titan ja Sirun kadehdinnan kohteeksi. Repe ja Kikka kuitenkin auttavat toisiaan, esim. kirjassa "Mustan korpin linna" Kikka jotuu vaaraan ja Repe pelastaa hänet. Repe on kertonut myös Kikalle hänen perheensä salaisuuden, jota kukaan muu ei tiedä.


title: Nummelan ponitalli

text: Repe Jussila on saanut tallin naissankarin maineen. Hän on seurustellut Sirun kanssa, mutta he erosivat ja kirjan mukaan kukaan ei tiedä syytä. Repen isä on töissä ulkomailla, minkä takia Repe huolehtii aina välillä pikkuveljestään Karista. Pojan italialainen äiti lähti Repen ollessa 10-vuotias takaisin Italiaan, joka paljastuu kirjassa Kikka ja Repe: Muistoja, kirja ilmestyi 3.5.2010. Repe on Kikkaa vuotta vanhempi. Poika on tallin taitavin ratsastaja ja hän on ostanut tallin omistajalta Penalta Kafka-nimisen puolalaisen ruunan, joka on taitava GP-hevonen.


title: Nummelan ponitalli

text: Päivi Kiiski eli Päkä on rikkaasta suvusta, ja tämän Klaus-isä toimii kauppaneuvoksen ammatissa. Tämän vuoksi Päkällä on rahaa ja hän ei pyri peittämään sitä millään lailla. Päkä on ollut korviaan myöten rakastunut Mauri Kavéniin (jonka takia aloittikin ratsastuksen) ja Tommi Rajalaan. Päkä myös ihastui "piiloserkkuunsa" Stefan Larsvikiin, mutta romanssi kuihtui, kun selvisi, että Stefan oli Päkän äidin veljen Henrik Larsvikin poika. Lemmikkeinä hänellä ovat olleet mm. hevoset Pipsa, Bastella ja Hiful ja vakituisesti hänen jaloissaan pyörii kiinanpalatsikoira "Fidelene Josephine Flapparette Sant Cyr" eli Fifi kun hänen hieno ratsunsa Hiful myytiin. Mutta kirjassa "Surmanhyppy" Päkä kuitenkin tapaa taas Hifulin, joka oli varastettu sirkukseen. Hän hyppää sillä surmanhypyn, ja saa sirkuksen taas jaloilleen. Päkän kirjailija-setä Wilhelm Kiiski omistaa miljoonaratsu Terracottan. Päkä on varallisuutensa takia harrastanut paljon erilaisia harrastuksia, kuten sukellusta ja vesihiihtoa ja totta kai ratsastusta. Päkä on kulttuurin, historian ja taiteen ystävä, ja välillä nokkava ja itserakas, eikä tule toimeen Repen kanssa. Kirjassa "Haamukilpailut" Repe kuitenkin huijaa Päkää sanomalla, että on Bernadotte-suvusta. Päkä uskoo ja ihastuu poikaan. Suhde etenee jopa suutelemiseen, mutta mustasukkaisen Kikan kautta saa tietää huijauksesta. Päkä on samalla luokalla kuin Kikka.


title: Nummelan ponitalli

text: Essi Virtanen on ujo, mutta tarvittaessa häneltäkin löytyy rohkeutta (esimerkiksi hevosia puolustaessaan). Yleisemmin tyttö ratsastaa Muffella. Essillä on ollut säpinää Ville Kuusiston ja Markus Lindhofin kanssa. Essi sai Napoleonin voittaessaan kilpailut. Napoleon kuitenkin menehtyi eläinlääketieteellisessä kokeessa, kirjassa "Mustan korpin linna".


title: Nummelan ponitalli

text: Marjatta Aaltonen, eli Titta on Kikan paras ystävä. Titta asuu lääkäri-isäpuolensa Ilkka Ala-Huhtalan ja kirjastonhoitaja-äitinsä kanssa. Titan lentäjä-isä kuoli lento-onnettomuudessa aikaisemmin ja äidin löydettyä uuden miehen oli Titalla vaikeuksia hyväksyä tätä, kunnes huomasikin, että isäpuoli Ilkka Ala-Huhtala onkin oikeastaan ihan mukava ja vielä lääkäri. Titan ja Kikan välit rikkoutuivat, kun Titta sai tietää Kikan seurestelevan Repen kanssa, jota hän itsekin havitteli. Siru ja Titta yrittävätkin erottaa parin, jossa melkein onnistuivatkin, mutta Kikan ja Repen väliin lopulta tulikin Kristian. Kikka ja Titta sopivat. Titta on samalla luokalla Kikan kanssa.


title: Nummelan ponitalli

text: Kati Rinne ei omista hevosta. Hänen Kalevi-isänsä on Kikan isän työtoveri. Kati on tosin huomaamaton henkilö kirjoissa, koska häntä huomioidaan vähiten, vaikka tallin vakituisiin kävijöihin kuuluukin. Kati on ihastunut Päkän Ranskassa asuvaan serkkuun Jean-Phillippe Caumontiin, joka tunnetaan ponitallin porukan kesken nimellä Jesse.


title: Nummelan ponitalli

text: Siru Kantola kulki ennen Repen kanssa, mutta heille tuli riita, jonka syytä kukaan muu ei tiedä kuin Kati, joka sai tietää sen kirjassa Siru ja Kati - Muistoja. Kirjassa "Finnholmin kirous" heille tuli pikkuista säpinää. Nykyäänkin Siru on todella tarkka entisestä poikaystävästään. Siru seurusteli myös Markku Kivistön kanssa, kunnes sai tietää että Markku oli Luurankojengi-nimisen varaskoplan pomo, kirjassa "Hevossaaren vanki". Sirun hoitohevonen on newforestinponi Della. Sirun isä ja kaksoissisar ovat kuolleet. Siru haaveilee mallin urasta. Siru yrittää ja elättelee toivoa uudesta suhteesta Repeen.


title: Nummelan ponitalli

text: Pentti Nummela eli Pena omistaa sisarensa Jennin kanssa Nummelan ponitallin. Pena on tunnettu laiskuudestaan ja kalastustaidoistaan. Pena omistaa valkean hevosen Chalimarin, joka sitten myöhemmin kuolee ähkyyn. Penalla on usein myös päässään ikivanha sombrero, josta hän ei tahdo mitenkään luopua. Pena luottaa Repeen, ja antaa tälle usein vastuutehtäviä. Hän vie usein ratsastajia ratsastusretkille mm. Itketyssuolle tai vanhaan sukukartanoon. Hän kärsii myös migreenistä ja saakin usein migreenikohtauksia Hannun ja Karin temmellyksistä. Pena on myös jonkin verran yllytyshullu ja kokeilee mielellään aina Hannun ja Karin keksintöjä, joiden seurauksista hän aina kärsii.


title: Nummelan ponitalli

text: Mauri Kavén eli Mara on Nummelan ponitallin ratsastuksenopettaja, joka lähti työstä väliaikaisesti armeijan takia. Hän ratsastaa ja valmentaa Mia Caraa. Maralla ja Jennillä on epäilty olevan pientä säpinää, ja ainakin Päkä on retkahtanut hurmaavaan ratsastuksenopettajaan kokonaan, sillä jos Maraa ei olisi tallilla ikinä ollutkaan, niin Päivi Kiiskeä ei olisi kuvioissa mukana. Mara on myös joutunut kaaharin yliajamaksi kirjassa "Vaara raudikkotiellä".Mara on tiukka opettaja.


title: Nummelan ponitalli

text: Jenni Nummela on Penan sisko ja toinen Nummelan ponitallin omistajista. Jenni oli menossa naimisiin Alpo Ikäheimosen kanssa, mutta tallilaiset saivat selville, että Alpo halusi vain Jennin rahat. Jenni omistaa kouluratsun nimeltä Lady. Jenni on tunnettu kokkaustaidoistaan.Jenni on huolehtivainen ja ajattelee ensin ennen kuin tekee mitään. Hän joutuu myös lääkitsemään veljeänsä Penaa ja nuoria monesti. Jennillä ja Maralla on jossain vaiheessa saattanut olla säpinää keskenään.


title: Nummelan ponitalli

text: Hannu Helenius on Kikan 11-vuotias serkkupoika, joka Heleniusten muutettua samalle paikkakunnalle kiinnostui yllättäen hevosista. Erityisesti Hannun sydäntä on lähellä suomenhevostamma Liekki, jonka varsan Hohtopojan Hannu pelastikin kirjassa "Kadonneet hevoset". Liekki ja Hohtopoika eivät kuitenkaan enää asusta tallilla. Hannu pitää myös kovasti Irasta. Kari on hänen hyvä ystävänsä.He myös ovat perustaneet kavereidensa kanssa Survivor-leirin. Hannulla on kirjojen mukaan hyvä mielikuvitus ja keksii hyviä ja ei-niin-hyviä ideoita muiden päiden menoksi. Hän on myös sankari monessa uudessa kirjassa. Kirjassa "Mustan korpin linna" survivor- leiri vangitsi Kikan epäillessään Kikkaa vakoilijana.


title: Nummelan ponitalli

text: Kari Jussila on Repen pikkuveli ja Hannun hyvä ystävä. Kari on kiinnostunut hevosista. Hän pitää Kikasta. Hän tykkää leikkiä salapoliisia ja etsivää yhdessä Päkän koiran Fifin kanssa kun Hannu ei ole paikalla. Kari joutuu aina Hannun kanssa kommelluksiin ja vaikeuksiin. Hän näyttää ihan samanlaiselta kuin veljensä. Tulevaisuudessa Karista saattaa kehkeytyä samantasoinen ratsastaja kuin veljensä. Kari on ollut jossain kirjoissa myös sankarina kuin kirjassa "Ponitalli ja varjojen linna".


title: Nummelan ponitalli

text: Terttu Saari eli Tepa on Korkeamäen omistajan tytär, joka aikoinaan seurusteli Repen kanssa. Tepa tunnetaan yleisesti kierona ihmisenä, joka juonittelee aina Nummelaa vastaan. Aluksi hän tekeytyi aloittelijaksi, mutta kävikin ilmi, että hän oli ammattilainen. Hän huumasi sisarensa kanssa ennen kilpailupäivää hevoset(kirjassa "Yllätysori"), jotta ne olisivat aamuna heikkoja, ja voitto olisi taatusti heidän. Tepa omistaa Valamonin. Hän myös on yrittänyt sabotoida Kikan pitämän leirin(kirjassa "Tihutöitä tallilla)," eikä muutenkaan pidä Kikasta. Hän pitää vuonohevosista ja ihastuukin Nummelaan hankittuun vuonohevoseen, Maxiin. Välillä hän on sovussa Nummelan ponitallijengin kanssa, mutta pilaa sen aina juonitteluillaan. Tepa on samalla luokalla kuin Kikka.


title: Nummelan ponitalli

text: Kristian Starck on Kikan entinen poikaystävä. He tutustuivat Metsämäessä. Aluksi Kikka ja Kristian olivat toistensa vihamiehiä kunnes Remu-ponin kuolema yhdisti heidät. Kristian on auttanut Kikkaa selviämään Husaarin kuolemasta. Kristian oli Englannissa puolustamassa Husaaria Kikan isän kanssa, mutta Husaari jäi lopulta Englantiin tammoja hurmaamaan. Kristian ja Kikka alkoivat seurustella kirjassa On hevosten aika. "Kenttäkilpailut"- kirjassa Kristian saa kutsun Englantiin kilpajoukkueeseen ja lähtee Englantiin. Kikka kyllästyy odottamiseen kirjassa "Ratsutilan kasvatti". Hän lähettää erokirjeen Kristianille. Repe saa tietää ja siitä ja rupeaa piirittämään Kikkaa. He aloittavat seurustelun. Kirjassa "Kultajoen kummitus" Kristian pelastaa Kikan romahtaneesta kaivoksesta ja Kikka lopettaa Repen kanssa suhteen ja, aloittaa taas Kristianin kanssa. Menee vain vähän aikaa kun Husaari ja Kristian lähtevät Englantiin, ja Kikka jää yksin. Hän ei enää vähän ajan päästä kaipaa Kristiania ja aloittaa seurustelun Repen kanssa. "Kunnialaukka"- kirjan jälkeen Kristianista ei ole kuultu mitään.


title: Nummelan ponitalli

text: Pirkko Hirvelä eli Pakki on käynyt aiemmin Nummelassa. Pakilla tuli kuitenkin riitaa Katin kanssa hoitohevosesta (Eräässä kirjassa Kati ja Pakki olivat kuitenkin yhdessä puistossa) ja häntä syytettiin Penan ratsastushanskojen katoamisesta, joten hän lähti tallilta nöyryytettynä ja maineensa menettäneenä sillä verukkeella, että isä vaati hänen parantavan numeroitaan. Kirjassa "Keskiyön hevonen" kerrotaan, että Pakki on aina haaveillut voivansa hoitaa Galaxy-nimistä hevosta ja saakin hoitaa sitä lopulta, koska Anita päättää kirjan lopussa antavansa enemmän aikaa poikaystävälleen. Pakki kuitenkin tulee Nummelan Ponitallille takaisin yhdessä kirjassa.


title: Nummelan ponitalli

text: Ira Shanian Hasnawi on tallijengiin vasta liittynyt iranilainen kaunotar, joka omistaa arabitamma Kashmirin. Sirussa Iran piirteet herättävät kateutta, ja tämä alkaakin kiusata tyttöä Katin kanssa. Välit kuitenkin korjaantuvat, kun Ira pyytää Katia Kashmirin hoitajaksi kisoihin, joka onkin ollut Katin salainen unelma. Iran veli Mehmed on kuuluisan bändin Bad Street Boysin solisti, ja tämän isä johtaa kaivosta. Kun Iran isä sai potkut, oli Kashmir joutua myydyksi, mutta asiat korjaantuivat. Ira on ihastunut Repeen, vaikka pitääkin Hannusta.


title: Nummelan ponitalli

text: Timo Rinne on huippuratsastaja, joka on myös Katin serkku. Timo ihastuu Kikkaan "Itketyssuon armoilla"- kirjassa ja kiristää Kikkaa olemaan hänen tyttöystävänsä, tai muuten hän kertoo Repelle mitä Itketyssuolla tapahtui. Lopuksi kuitenkin Timo pyysi Kikalta ja Repeltä anteeksi kirjassa "Tuulinen torni", jossa hän sai aika opetuksen tapeltuaan Repen kanssa. Kuitenkin kirjassa "Vaunukello" Timo haluaa Kikan parikseen hiihtoratsastukseen, ja mustasukkainen Repe, joka halusi pyytää Kikkaa parikseen, näkee miten he poistuvat paikalta. Harjoituskierroksella kuitenkin Repen pari Siru loukkaantuu, ja Timon hevonen Capital loukkaantuu, joten Repe sai sittenkin Kikan parikseen.


title: Nummelan ponitalli

text: Muffe on tallin pienin poni, ja on islanninhevonen. Muffe on Essin suosikki ja hän ratsastaa sillä melkein aina kirjoissa. Muut eivät tunnu pitävän kovin Muffen kaltaisesta pienestä ponista (paitsi pienet lapset). Esiintyy myös parissa kirjassa shetlanninponina. Muffen väritystä sanotaan lehmänkirjavaksi.


title: Nummelan ponitalli

text: Majuri on iso suomenhevonen, joka on aikoinaan ollut sotaratsu. Majurilla on kuusokeus, ja hevonen on hyvin vanha, mutta siitä huolimatta tämä myytiin Anitalle. Majuri kuoli kirjassa "Ponitalli kesälomalla", mutta sen veli Major, joka näyttää aivan samalta, tuotiin Nummelaan. Se myytiin pois ja sen tilalle tuli Max. Majuri kuoli, kun Anita antoi rahavaikeuksissaan sen vuokralle tytöille, jotka loman ajaksi veivät sen mummolaan hoitoon. Sitä ei hoidettu siellä. Kikka ja Repe onnistuivat pelastamaan sen, mutta se kuoli matkalla. Majuri oli kiltti ja melkein kaikki pitivät siitä.


title: Nummelan ponitalli

text: Vappu on laiska, söpö ja hyväluontoinen suomenhevonen, josta kaikki Nummelan ponitallilaiset pitävät.


title: Nummelan ponitalli

text: Pipsa on kiltti suomenhevonen, josta erityisesti Kikka ja Titta pitävät. Pipsa oli ennen ravuri, mutta se omasi hyvän hyppytaidon ja Pena ei myynyt sitä. Pipsa oli myös jossain vaiheessa Päivi Kiisken omistuksessa.


title: Nummelan ponitalli

text: Kafka on Repen oma, musta puolalainen GP-hevonen, jonka hän osti Pentti Nummelalta.Kafka on kiltti ja lempeä mutta siltakammoinen.


title: Nummelan ponitalli

text: Lady on Pentti Nummelan siskon, Jennin oma kouluratsu. Lady on vaalearautias, englantilainen täysverinen, jolla on viiru ja neljä sukkaa.


title: Nummelan ponitalli

text: Mia Cara on vanhemmissa kirjoissa Maralla käytössä, mutta kun Penan Chalimar kuolee suolenkiertymään, niin Pena alkaa käyttää Mia Caraa. Mia Cara on vaikea ratsu. Sen väritys on kimo.


title: Nummelan ponitalli

text: Chalimar on kaunis kimo joka kuoli suolenkiertymään (ähky) "Aavehevonen"-kirjassa. Se oli Penan oma hevonen.


title: Nummelan ponitalli

text: Della on lempeä musta new forestin poni, erittäin suosittu. Kikka aloitti hoitajauransa sen kanssa, mutta nyt Dellaa hoitaa Siru.


title: Nummelan ponitalli

text: Marinka on kamalat askellajit omaava palomino angloarabi. Se on kaunis ja siksipä Päivi Kiisken suosikki.


title: Nummelan ponitalli

text: Kashmir on Iran oma arabialainen tamma, jonka luonnetta on kuvailtu tottelevaiseksi.


title: Nummelan ponitalli

text: Potku on hankalaluonteinen hevonen, joka potkii nimensä mukaisesti. Potku on vaikea esteillä mutta Päkä sijoittuu sillä suurkilpailuissa kirjassa "Yllätysori".


title: Nummelan ponitalli

text: Max on vuonohevonen, joka tuli Majurin tilalle. Maxista pitävät kaikki. Se on kiltti ja lempeä.


title: Nummelan ponitalli

text: Nummelan entiset hevoset:


title: Nummelan ponitalli

text: Husaari oli Kikan oma, aluksi raisu ja vaarallinen hevonen, jonka Kikan isä osti vahingossa huutokaupasta. Husaari kärsi mielenterveysongelmista aivokasvaimen vuoksi. Lopulta Kikan vanhemmat myivät Husaarin salaa Margareta Kortealholle, ja Kikka murtuu surusta. Lopulta tyttö löytää Husaarin, tapaa hevosta salaa ja lopulta kysyy, onko Margareta valmis myymään hevosen takaisin. Lopulta hän suostuu, mutta Husaari kuolee samassa kirjassa("Maailman paras hevonen"). Kirjassa "Hopeaori" kuitenkin saadaan tietää, että kuollut hevonen oli Kikan hevosen kaksonen, joka oli vaihdettu. Kikka saa oikean hevosensa takaisin haettuaan sen Susiluodolta, jonne varkaat sen piilottivat. Tätä operaatiota varten Kikan pitää hurmata Aksel Törnros, varkaiden poika.


title: Nummelan ponitalli

text: Alba on tuliseksi kuvattu musta hevonen, josta kerrotaan vain harvoissa kirjoissa. Sillä saavat ratsastaa vain osaavimmat ratsastajat.


title: Nummelan ponitalli

text: Santa Lucia on harmaa tamma, jonka Pena ostaa sarjan ensimmäisessä kirjassa hevoshuutokaupasta, josta myös Kikka ostaa Husaarin. Myöhemmin Santa Lucialla on myös varsa, Tsaari.


title: Nummelan ponitalli

text: Lucifer on Kristianin hevonen, joka on kuvattu todella taitavaksi ja kauniiksi, mutta josta Kristian ei luovu. Se kuitenkin kuolee.


title: Nummelan ponitalli

text: Remu on poni, jonka Nummelan Ponitalli saa Korkeamäkiläisiltä lahjaksi heidän huumattuaan kisoissa Nummelan hevoset("Yllätysori"). Remu kuitenkin kuolee, sillä Eero Raita ei "osannut" ratsastaa sillä oikein, ja sai eläinrääkkäyssyytteen.


title: Nummelan ponitalli

text: Napoleon oli Essin poni. Se oli väritykseltään kimo. Essi voitti sen ratsastuskilpailuista. Se kuoli kirjassa "Mustan korpin linna", kun Napoleon joutui eläinkokeiden uhriksi. Essi esiintyy nykyisin sarjassa ilman hevosta.


title: Nummelan ponitalli

text: Olivia van de Luze on villi kimo shetlanninponi, joka tuli Nummelaan kirjassa "Hopeaori". Se myytiin kirjan "Ponivarkaat" lopussa Pinja Varjoselle (Varjosen ravitallille).


title: Nummelan ponitalli

text: Blackey on musta ja kaunis ori ja erittäin kuuluisa GP-kilparatsu. Se on kilpakenttien kuningas, oikea miljoonaori. Kun sen omistaja Eva Söderman kuolee, ei Blackeyllä ole oikeaa omistajaa, mutta entinen tallimestari Jarkko Ikävalko jää hoitamaan sitä. Kirjassa "Aavekartanon salaisuus" uuden seikkailun myötä, Nummelan ponitallilaiset saavat tietää, että Eva onkin testamentannut Blackeyn Pentti Nummelalle.


title: Nummelan ponitalli

text: Hiful oli Päkän ratsu, mutta se myytiin kun Titta ja Päkä putosivat siltä(ja joutuivat sairaalaan) kirjassa "On hevosten aika". Päkä löysi sen myöhemmin sirkuksesta, jonne se oli varastettu.


title: Nummelan ponitalli

text: Linda Leis oli ex-ravuri joka tuli Nummelaan kirjassa "Ponitalli vaarassa" kahden muun ravurin kanssa. Linda kuoli kirjassa "Vaara raudikkotiellä" kaaharin yliajamana. Linda oli säikky.


title: Nummelan ponitalli

text: Liekki on suomenhevostamma, joka varsoi Hohtopojan kirjassa" Kadonneet hevoset". Liekki on Hannun suosikki. Liekki ja Hohtopoika muuttivat tallilta Penan tädin luo jonnekkin, että ne saisivat olla rauhassa.


title: Nicole (laulaja)

text: Nicole (s. Nicole Hohloch, 25. lokakuuta 1964 Saarbrücken, Saksan liittotasavalta) on saksalainen iskelmälaulaja.


title: Nicole (laulaja)

text: Hän edusti Länsi-Saksaa (Saksa oli jaettuna vuosina 1949–1990) vuoden 1982 Eurovision laulukilpailussa ja voitti ylivoimaisesti kappaleella "Ein bißchen Frieden". Laulun oli säveltänyt Ralph Siegel ja sanoittanut Bernd Meinunger. Nicole on laulanut kappaleen saksan lisäksi myös englanniksi, ranskaksi, hollanniksi, espanjaksi ja tanskaksi. Laulun englanninkielinen versio "A Little Peace" oli 500. listaykkönen Ison-Britannian singlelistoilla. Nicole on voittonsa jälkeen ollut suosittu iskelmälaulaja Saksassa, ja häneltä on ilmestynyt lukuisia hittejä.


title: Guy Hamilton

text: Guy Hamilton (16. syyskuuta 1922 Pariisi, Ranska – 20. huhtikuuta 2016 Mallorca, Espanja) oli brittiläinen elokuvaohjaaja, joka tunnetaan erityisesti neljästä "James Bond" -ohjauksestaan.


title: Guy Hamilton

text: Hamilton toimi uransa alussa apulaisohjaajana. Vuonna 1952 valmistui "The Ringer" -elokuva, joka oli hänen ensimmäinen oma ohjauksensa. Hamilton ohjasi Britanniassa monta kohtalaisen suosittua toiminta- ja draamaelokuvaa. Läpimurron hän teki vuonna 1964 "007 ja Kultasormi" -elokuvan ohjauksen myötä. Elokuva oli jatkoa erinomaisesti menestyneelle "James Bond" -agenttielokuvasarjalle.


title: Guy Hamilton

text: "007 ja Kultasormi" oli erinomainen taloudellinen menestys. Sen jälkeen Hamilton ohjasi elokuvan "Hautajaiset Berliinissä" ("Funeral in Berlin", 1966), joka myös oli osa hyvin menestynyttä agenttielokuvasarjaa, jonka päähenkilö oli Michael Cainen esittämä Harry Palmer.


title: Guy Hamilton

text: "Taistelu Englannista" ("Battle of Britain", 1969) oli jättibudjetilla tehty suurtuotanto, joka nosti arvostuksen Hamiltonia kohtaan yhä korkeammalle. Seuraava ohjaus oli Bond-saagan kahdeksas osa, "Timantit ovat ikuisia" ("Diamonds Are Forever", 1971). Vuonna 1973 valmistui Hamiltonin ohjaama Bond-elokuva "Elä ja anna toisten kuolla" ("Live and Let Die"), ja 1974 valmistui Hamiltonin viimeiseksi jäänyt Bond-ohjaus, "007 ja kultainen ase" ("The Man with the Golden Gun").


title: Guy Hamilton

text: Hamilton jatkoi brittiläisen elokuvateollisuuden parissa, vaikka kysyntää Hollywoodissakin olisi ollut. "Navaronen haukat" ("Force 10 from Navarone", 1978) jäi elokuvien "Rikos auringon alla" ("Evil Under the Sun", 1982) ja "Remo – aseeton ja vaarallinen" ("Remo Williams: The Adventure Begins", 1985) ohella Hamiltonin viimeiseksi suurohjaustyöksi.


title: Guy Hamilton

text: Vuonna 1978 Hamilton palkattiin ohjaamaan ensimmäinen "Teräsmies"-elokuva, kun elokuva oli tarkoitus kuvata Italiassa, mutta kun kuvauspaikaksi vaihtui Britannia, hän joutui jättäytymään pois projektista, koska hän ei voinut verotussyistä viettää kotimaassaan enempää kuin 30 päivää vuodessa. Hänen tilalleen palkattiin Richard Donner.


title: Fox McCloud

text: Fox McCloud () on fiktiivinen, Takaya Imamuran luoma hahmo. Hän on oranssiturkkinen kettuhahmo.


title: Fox McCloud

text: Fox McCloud on "Star Fox"-pelien päähenkilö. Foxin isä, James McCloud oli ensimmäisiä Star Fox-ryhmän jäseniä Peppy Haren ja Pigma Dengarin kanssa. Pigma kuitenkin petti Star Foxin ja liittyi Androssin joukkoihin. Samalla James sai surmansa. Fox liittyi myöhemmin Star Foxiin puolustaakseen Corneriaa ja kostaakseen isänsä kuoleman.


title: Fox McCloud

text: Fox toimii Star Foxin hyökkäyskomppanjan johtajana. Apunaan hänellä on yleensä Falco Lombardi, Slippy Toad ja Peppy Hare. Foxin aseistukseen kuuluu usein Arwing-alus, sekä Blaster-laserase. "Star Fox Adventures"-pelissä hän käytti aseenaan erikoista sauvaa. Tämä sauva tosin kuului alun perin Krystalille, jolle Fox luovuttikin sauvan aivan pelin lopussa.


title: Fox McCloud

text: Foxin vakiovihollisiin kuuluvat Andross, sekä Star Wolf -ryhmä, joka on ikään kuin "pahan puolen Star Fox".


title: Ghorfa

text: Ghorfa on berberikansan käyttämä viljan varastoimiseen tarkoitettu holvattu rakennus. Ghorfat voivat olla useita kerroksia korkeita. Ksar on suurempi kokonaisuus, joka koostuu useista ghorfista. Tähtien sota -elokuvissa on kuvattu ghorfia Anakin Skywalkerin lapsuudenkotina.


title: Liete

text: Liete on nesteen ja hyvin pienten ainehiukkasten muodostama heterogeeninen seos. Liete näkyy nesteen sameutena, koska hiukkaset vajoavat pohjaan tai nousevat pintaan hyvin hitaasti.


title: Liete

text: Geologiassa liete tarkoittaa veden ja savi- tai silttiaineksen tai molempien juoksevaa tai puolijuoksevaa seosta. Kiinteistä mineraalihiukkasista koostuvan hienoaineksen rakeiden koko on alle 0,06 mm. Koska vettä tiheämmät kappaleet vajoavat pohjaan sitä hitaammin mitä pienempiä ne ovat, saattaa hienoin saviaines pysyä kuukausia veteen liettyneenä. Hiukkasten vajoamisnopeuteen vaikuttaa myös veden virtausten voimakkuus: vuolaat virtaukset pystyvät pitämään raskaammatkin hiukkaset liikkeessä.


title: Liete

text: Luonnonvesien pohjalle laskeutuva liete muodostaa kerrostumia, sedimenttejä, kuten savea, liejua tai hiesua. Miljoonien vuosien kuluessa kerrostuma kovettuu kiveksi (lutiitti), joka voi olla kivilajiltaan aineksen raekoosta riippuen esimerkiksi savikiveä, silttikiveä tai lietekiveä. Lietekivi on siltistä ja saviaineksesta muodostunut kivilaji.


title: Liete

text: Maataloudessa yleinen liete on lietelanta, joka on kotieläinten ulosteen ja virtsan muodostamaa seosta. Yhdyskuntien jätevesien käsittelyssä muodostuu puhdistamolietettä.


title: Oikeusjuttu (romaani)

text: Oikeusjuttu () on Franz Kafkan tunnetuimpiin teoksiin kuuluva romaani. Se kertoo paikallisessa pankissa työskentelevästä 30-vuotiaasta Josef K.:sta, joka eräänä aamuna herättyään vangitaan ja asetetaan syytteeseen rikoksesta, jota ei koskaan paljasteta. Kirjan tapahtumat kestävät vuoden. "Oikeusjuttu" tulkitaan usein yhteiskunnalliseksi satiiriksi, jossa Josef K. on viaton byrokratian uhri. Kirjasta on kuitenkin tehty tulkintoja myös ”metafyysisenä romaanina”, jossa Josef K. on tosiasiassa moraalisesti syyllinen ja itsepetoksen vanki. Jotkut kirjallisuuskriitikot ovat myös väittäneet "Oikeusjuttua" formalistiseksi, sisällöltään tyhjäksi teokseksi.


title: Oikeusjuttu (romaani)

text: Kafka työsti "Oikeusjuttua" tehokkaasti talvella 1916–1917, kunnes tuberkuloosi vei häneltä työkyvyn.


title: Oikeusjuttu (romaani)

text: Vaikka "Oikeusjutun" tarina saa loppuratkaisun, toisin kuin varhaisempi romaani "Mies joka katosi", myös "Oikeusjuttu" jäi keskeneräiseksi kirjailijan kuollessa. Käsikirjoituksen toimitti ja puhtaaksikirjoitti Kafkan ystävä Max Brod, ja se julkaistiin saksaksi 1925.


title: Nylon Moon

text: Nylon Moon on Nylon Beatin ensimmäinen englanninkielinen albumi, jolla yritettiin päästä ulkomaille. Japanin ja Korean painokset ovat muuten samat, paitsi että Korean painoksessa viimeinen kappale on "Diving Deep"in sijasta "Lä-lä-lä". Albumi on myynyt Suomessa kultaa, vaikka se ei ole ollut viikkoakaan Suomen albumilistalla.


title: Nylon Moon

text: Kappaleet olivat edellisten albumien, Nylon Beatin ja Satasen lainan kappaleita käännettyinä versioina. Levyltä julkaistiin vain "Like A Fool" -single, joka on käännös kappaleesta "Rakastuin mä looseriin". Kaikki albumin kappaleet ovat Risto Asikaisen käsialaa.


title: The Knife

text: The Knife on ruotsalainen veljen ja siskon muodostama elektropop-yhtye. The Knifessa toimivat Olof Dreijer ja Karin Dreijer Andersson, joilla on myös oma levy-yhtiö, Rabid Records. Sisarukset ovat tehneet musiikkia yhdessä vuodesta 1999. Tukholmassa perustettu yhtye ei juurikaan tee julkisia esiintymisiä ja on promootiokuvissaan yleensä maskeissa.


title: The Knife

text: The Knife voitti parhaan popyhtyeen Grammis-palkinnon vuonna 2003, mutta boikotoi palkintogaalaa lähettämällä sinne kaksi gorilloiksi pukeutunutta, Unfucked Pussy -nimisen taideryhmän edustajaa. Yhtye teki tämän protestina musiikkialan miesvaltaisuutta vastaan.


title: Pigma Dengar

text: Star Wolf yllättää joskus pelaajan "Lylat Wars" -pelissä. Tällöin Pigma yrittää tuhota Peppyn, sillä hän ei saanut tapettua Peppyä, kun James kuoli.


title: Pigma Dengar

text: Koska Pigmasta tuli yhä ahneempi, Wolf erotti Pigman Star Wolfista. Tällöin Pigma alkoi toimia yksin, joka kostautui, kun Pigma sai surmansa "issa".


title: Haavikon ravitalli

text: Haavikon ravitalli on Merja Jalon kirjoittaman nuortenkirjasarja. Sarjan ensimmäinen osa, "Ravaa voittoon", ilmestyi vuonna 1978.


title: Haavikon ravitalli

text:
Kirjojen kertomukset keskittyvät elämään ravitalleilla ja nuortenkirjojen tyyliin niissä käsitellään myös ihmissuhteita. Päähenkilö on Jaana Waldén, joka vanhempiensa eron takia on muuttanut mumminsa luokse asumaan. Haavikon ravitallin omistaja työskentelee autoliikkeessä, joten tallin pidosta huolehtii enimmäkseen hänen poikansa Juha. Tallityttöjen välillä on tietenkin kilpailua Juhan suosiosta. Tallielämän lisäksi 1990-luvulla ilmestyneissä osissa ratkotaan myös rikoksia etsivien tapaan.
Sarjassa esiintyviä hevosia: Darwin, Atamon, Lumous, Janina, Zaza, Pauke, Harlekin, Nutria van de Luze, Verneri, Jalmari, Mirabell, Sacha, Deltsedan, Tähden-Vara, Aro-Veli, Uusi-Höpsö, Isa Nibs, Mailin-Tähti, Pökäle, Naku-Pelle, Sissi , Paniikki Pilleri , Tullukan Tappi.


title: Jak II: Renegade

text: Jak II: Renegade (alanimi Renegade on vain Euroopan versiossa) on toinen osa Naughty Dogin kehittämässä Jak and Daxter -pelisarjassa.


title: Jak II: Renegade

text: Peli julkaistiin vuonna 2012 PlayStation 3:lle ja PlayStation Vitalle osana The Jak and Daxter Trilogy -kokoelmaa.


title: Jak II: Renegade

text: Vuonna 2017 peli julkaistiin PlayStation 4:lle ladattavana PS2-klassikkona.


title: Jak II: Renegade

text: "Jak II" edustaa tasohyppelyä kuten edeltäjänsäkin, mutta tuo mukanaan myös ammuntaa ja kilpa-ajoa. Myös pelin yleisilme on ottanut askeleen synkempään ja väkivaltaisempaan suuntaan. Pelin tapahtumapaikka on kaupunki nimeltä Haven City, ja pelin avoin maailma on vapaasti pelaajan tutkittavissa, tosin kaikki kaupungin osat eivät ole avoinna pelin alusta alkaen. Kaupungissa pelaaja voi liikkua paikasta toiseen ajamalla leijuvia kulkuneuvoja, zoomereita. Järjestyksen rikkominen, kuten siviilien kimppuun hyökkääminen tai ajoneuvojen varastaminen herättää kaupungin sotilaspoliisien, Krimzon Guardien huomion jolloin he lähtevät pelaajan perään.


title: Jak II: Renegade

text: Uutena ominaisuutena Jak 2 tuo ampuma-aseet. Jakilla on käytössään muotoa muuttava ase, jolla on yhteensä neljä erilaista tulitusmuotoa. Pelin aikana Jak taistelee Krimzon Guardeja sekä Metal Head -hirviöitä vastaan.


title: Jak II: Renegade

text: Pelin eteneminen on perustuu tehtäviin joita Jak saa pelin muilta hahmoilta. Välillä tehtävät vievät Jakin ja Daxterin myös kaupungin ulkopuolelle.


title: Jak II: Renegade

text: "Jak II:sen" tarina on paljon syvempi ja moniulotteisempi kuin ensimmäisessä osassa, ja paljastaa uutta tietoa myös ensimmäisestä osasta. Peli sisältää paljon enemmän dialogia kuin edeltäjänsä, ja nyt myös edellisessä pelissä mykkänä ollut päähahmo Jak puhuu.


title: Jak II: Renegade

text: Tarina lähtee käyntiin, kun Jak ystävineen matkustaa ajassa 500 vuotta tulevaisuuteen. He löytävät itsensä valtavasta Haven Citystä, tulevaisuuden dystopiasta. Kaupungin vartijat, Krimzon Guard, ottavat kaupungin hallitsija paroni Praxiksen käskystä Jakin kiinni ja sulkevat hänet vankilaan. Vankila-aikanaan Jakille tehdään kokeita dark eco -aineella, jonka seurauksena Jak pystyy kerättyään tarpeeksi dark ecoa muuttumaan voimakkaaksi, mutta hallitsemattomaksi Dark Jakiksi. Kahden vuoden kuluttua Jakin paras ystävä Daxter auttaa hänet pakoon vankilasta. Heti paon jälkeen he törmäävät Kor-nimiseen vanhukseen, jonka seurassa on pieni poika, jonka Kor kertoo olevan hyvin tärkeä. Jak tahtoo kostaa paroni Praxikselle viattomana vankilassa viettämänsä vuodet, jonka takia hän ja Daxter liittyvät Korin kehotuksesta Haven Cityn vastarintaliikkeeseen, Undergroundiin, joka vastustaa kaupungin tyrannimaista hallitsijaa. Jak alkaa suorittaa moninaisia tehtäviä Undergroundille ja muille kaupungissa apua tarvitseville samalla joutuen taistelemaan kaupunkia uhkaavia Metal Head -olioita vastaan.


title: Jak II: Renegade

text: Pelin tarina kiertyy eräänlaisen aikaparadoksin ympärille.


title: Lugano

text: Lugano on kaupunki Etelä-Sveitsissä Luganojärven rannalla Italian rajan läheisyydessä. Se on Ticinon kantonin suurin kaupunki. Asukkaita kaupungissa on noin 63 000, joista suurin osa puhuu italiaa.


title: Lugano

text: Lugano on talouselämän keskus. Kaupungissa on useita museoita sekä muita nähtävyyksiä. Luganon lentoasema sijaitsee kaupungin länsipuolella, naapurikuntien, lähinnä Agnon alueella.


title: Lugano

text: Luganossa järjestettiin maailman ensimmäinen Eurovision laulukilpailu vuonna 1956.


title: William Hamilton

text: William Hamilton voi viitata seuraaviin henkilöihin:


title: Valehtelija

text: Valehtelija on Nylon Beatin kolmas suomenkielinen albumi. Se on myydyin Nylon Beatin albumeista ja se meni suoraan Suomen virallisen listan ykköseksi. Albumia on myyty yli platinarajan. Albumilta julkaistiin singlet "Viimeinen", "Seksi vie ja taksi tuo" ja "Ainut jonka sain". Kappaleista "Viimeinen" ja "Seksi vie ja taksi tuo" on kuvattu videot. Albumi nousi Suomen virallisen listan sijalle 7.


title: Valehtelija

text: Kappaleet ovat Risto Asikaisen ja Sipi Castrénin eli Ilkka Vainion käsialaa. Sävellykset ovat yksin Asikaisen ja sanoitukset ovat molempien tekemiä.


title: Avaruusturismi

text: Avaruusturismi on avaruuteen suuntautuvaa matkustamista, jossa matkailija maksaa itse matkansa.


title: Avaruusturismi

text: Yleisimmin käytetyn määritelmän mukaan avaruusturisti on henkilö, joka maksaa matkan omista rahoistaan ja osallistuu avaruuslennolle, joka ylittää 100 kilometrin korkeuden. Tämän määritelmän mukaan Dennis Tito on ensimmäinen avaruusturisti.


title: Avaruusturismi

text: Erään määritelmän mukaan avaruusturisti on henkilö, joka ei ole vakituisesti astronautin tai kosmonautin ammatissa, vaan syyt lennolla olemiseen ovat esimerkiksi poliittisia. Muun muassa opettaja Christa McAuliffen ja John Glennin poliittisen uran aikaista sukkulalentoa on toisinaan sanottu turistilennoiksi, mutta ne olivat enemmänkin koulutuksen promootiota ja Glennin kohdalla kyse oli myös NASAn kunnianosoituksesta ensimmäistä yhdysvaltalaista maan kiertänyttä ihmistä kohtaan. Niin ikään esimerkiksi Mir-avaruusasemalle kaupallisella sopimuksella lennätettyjä ihmisiä on sanottu turisteiksi. Mikäli kriteerinä käytetään omista rahoista maksamista, nämä lennot eivät ole avaruusturismia, koska lennon rahoittaneet tahot ovat esimerkiksi kaupallisia yrityksiä.


title: Avaruusturismi

text: Avaruusjärjestöt käyttävät termiä "avaruuslennolle osallistuja" (engl. spaceflight participant), joka kattaa sekä turistit että muut ei-ammattimaiset henkilöt avaruuslennoilla (esimerkiksi Christa McAuliffe). Space Adventures, yhtiö, joka on hoitanut jokaisen avaruusturistin matkajärjestelyt puolestaan käyttää termiä "private explorer" ja painottaa, että avaruusturisti ei ole oikea termi kuvaamaan matkojen luonnetta.


title: Avaruusturismi

text: Etenkin media on kuitenkin ottanut käsitteen avaruusturisti yleiseen käyttöön ja myös ammattiastronautit käyttävät termiä kuvaamaan Space Adventuresin asiakkaita.


title: Avaruusturismi

text: Yksi avaruusturismin osa-alue on avaruusaiheinen turismi, esimerkiksi avaruuskeskuksiin tehtävät tutustumismatkat, "vomit comet"-lennot painovoiman puutetta simuloivalla lentokoneella sekä "edge of space"-lennot korkealle ilmakehään lentävällä lentokoneella. Näille matkoille osallistujia ei kuitenkaan yleensä kutsuta avaruusturisteiksi.


title: Avaruusturismi

text: Vuonna 2008 venäläisten veloittama hinta matkasta avaruusasemalle oli noin 35 miljoonaa dollaria. Helmikuussa 2010 Richard Bransonin Virgin Galactic -yhtiö markkinoi vuonna 2011 aloitettavia yleisölle suunnattuja, 110 kilometrin korkeuteen yltäviä, lyhytkestoisia avaruusmatkoja 200 000 dollarin hintaan. Lipun hinta nostettiin 250 000 dollariin vuonna 2013.


title: Avaruusturismi

text: Sir Richard Bransonin Virgin Galactic -yhtiö valmistelee yleisölle myytäviä avaruussukkulamatkoja SpaceShipTwo-sukkulalla. Emoalus nostaa sukkulan ensin 15 kilometrin korkeuteen, jossa sukkula irtautuu emoaluksesta, käynnistää moottorit ja nousee suunnitelmien mukaan 90 sekunnin aikana 110 kilometrin korkeuteen. Helmikuussa 2010 matkan hinta oli 200 000 dollaria, josta takuusumma 20 000 dollaria piti maksaa matkan varauksen yhteydessä. Kaksi suomalaista oli varannut paikan vuosille 2011 ja 2012 suunnitelluilta avaruuslennoilta. Kahdesta matkan varanneesta suomalaisesta ensimmäisenä julkisuuteen tuli iisalmelaissyntyinen Vesa Heilala, jonka avaruusmatka on suunnitelmissa vuonna 2012. Toinen matkan varannut suomalainen ei tullut julkisuuteen, mutta aikoi matkata avaruuteen ennen Heilalaa. Syyskuussa 2010 Branson ilmoitti turistilentojen alkavan 18 kuukauden sisällä eli keväällä 2012.


title: Avaruusturismi

text: Avaruusturistit lensivät Sojuz-avaruusaluksilla kansainväliselle ISS-avaruusasemalle. Kun NASAn sukkulalennot ISS-asemalle loppuivat vuonna 2011, turistien paikat katosivat. Maaliskuussa 2010 venäläiset ilmoittivat, että miehitettyjen Sojuz-kapseleiden tuotantoa lisätään ja tämän ennustettiin luovan avaruusturisteille paremmat olosuhteet kuin koskaan ennen. Venäjän avaruusjärjestö ilmoitti syksyllä 2000, että se aikoo myydä kaksi vuonna 2013 toteuttavaa avaruusturistin lentoa. Vuoden 2007 lopussa Venäjä kuitenkin ilmoitti lopettavansa avaruusturismilennot vuoden 2009 aikana. Tämä johtui kansainvälisen avaruusaseman miehistön kasvattamisesta kuuteen henkilöön, jolloin avaruusturisteja ei enää mahtunut asemalle.


title: Avaruusturismi

text: Venäläinen Orbital Technologies-yhtiö ilmoitti syyskuun lopussa 2010, että se aikoo muutamassa vuodessa toteuttaa avaruushotellin. Yhtiön mukaan se on solminut yhteistyösopimuksia Venäjän avaruusjärjestön ja Enerjia-yhtiön kanssa. Vastaavia kaavailuja on esitetty mm. Yhdysvalloissa ja Japanissa ainakin 1970-luvun alusta lähtien, mutta yksikään hanke ei ole edennyt uutiskynnyksen ylitystä pidemmälle. Lokakuun puolivälissä Orbital Tehcnologies -yhtiön pääjohtaja Sergei Kostenko on kertonut, että usean sadan miljoonan dollarin (julkisella sektorilla vastaava on usean kymmenen tuhannen miljoonan dollarin hanke) hankkeeseen on löytynyt yhdysvaltalaisia ja venäläisiä rahoittajia. Kyseessä voi olla saman tiedotustilaisuuden useampikertainen uutisointi, joillainen "hype" on aina liittynyt tällaisiin aikeisiin.


title: Avaruusturismi

text: Marraskuussa 2010 ranskalais-hollantilainen KLM-lentoyhtiö ilmoitti alkavansa myydä aiotusti vuonna 2014 alkavia Space Experience Curacao-yhtiön mainostamia ballistisia avaruuslentoja avaruusturisteille.


title: Avaruusturismi

text: Tammikuussa 2011 yhdysvaltalainen Space Adventures ilmoitti solmineensa Venäjän avaruusjärjestön ja venäläisen Energija-yhtiön kanssa sopimuksen koskien kolmea avaruusturistipaikkaa vuoden 2013 alusta eteenpäin Sojuz-lennoilla ISS-avaruusasemalle. Matkat ovat kymmenpäiväisiä.


title: Avaruusturismi

text: Helmikuussa 2011 Abu Dhabissa järjestetty Global Space and Satellite Forum -avaruuskonferenssi loi julkisuuteen mielikuvaa avaruusturismista 7,5 miljardin dollarin liiketoimintana vuonna 2030 arvaten 250000-300000 avaruusmatkustajaa per vuosi ja 25000 dollarin lentolipun hintaa. . lipun hinnan arvataan putoavan keskiluokan sietokyvylle sopivaksi (nykyään hinta on 30 miljoonaa dollaria per lento, mutta todellisena venäläisten toteuttamana avaruuslentona ISS-avaruusasemalle eikä ballistisena pyräyksenä, joita ei ole vielä kaupallisesti toteutettu yhtäkään). Lentojen määrää verrataan muuhun turismiin. Näissä puitteissa mm. 2,5-vuotias Xtraordinary Adventures-yhtiö esitteli avaruuslentomyyntiään, jossa kohderyhmäksi oli valittu 1000 äkkirikastunutta, joita aiotaan lennättää vuonna 1999 perustetun XCOR Aerospace Corporation -yhtiön Lynx-aluksella, joka on suunnitteluvaiheessa.


title: Avaruusturismi

text: Elokuussa 2011 venäläisen Energija-yhtiön johtaja kertoi, että yhtiö aikoo toteuttaa Kuun ympärilentoja avaruusturisteille 150 miljoonan dollarin hintaan Sojuz-avaruusaluksella. Kaksi lippua on yhdysvaltalaisen Space Adventures-yhtiön mukaan jo myyty. . Todennäköisemmin kaksi lippua on varattu paljon pienemmällä rahasummalla, koska ensimmäinen miehitetty Kuu-lento maksaa Energijallekin vähintään satoja miljoonia tai miljardeja dollareita ja useita vuosia toteuttaa.


title: Avaruusturismi

text: 13. joulukuuta 2018 Virgin Galacticin VSS Unity -alus saavutti 82,7 kilometrin korkeuden.


title: Avaruusturismi

text: Ensimmäiset haaveet "kuumatkailijoista" syntyivät 1800-luvun lopulla Jules Vernen Maasta kuuhun-romaanin ja Konstantin Tsiolkovskin tieteellisten julkaisujen kautta. 1950-luvulla science fiction -kirjallisuuden parissa avaruusmatkat olivat varsin suosittuja tarinoita.


title: Avaruusturismi

text: Ensimmäinen avaruuslentäjä Juri Gagarin vieraili Suomessa heinäkuussa 1961. Hän kertoi yleisölle avaruuden valloittamisesta ja tulevaisuuden avaruusmatkailusta Helsingin Messuhallissa. Gagarin lupasi, että: "Silloin, kun aloitetaan turistimatkat avaruuteen, tehdään kaikki, jotta myös suomalaisia olisi näillä avaruusmatkoilla mukana."


title: Avaruusturismi

text: Dennis Titosta tuli 28. huhtikuuta 2001 maailman ensimmäinen avaruusturisti. Hän matkusti Kansainväliselle avaruusasemalle Sojuz TM-32 -lennon mukana Baikonurista Kazakstanista ja palasi takaisin 6. toukokuuta kello 9:41 Moskovan aikaa Sojuz TM-31 -kapselissa. Tito maksoi avaruuslennostaan 20 miljoonaa Yhdysvaltain dollaria. Yhdysvaltojen avaruusviranomaiset vastustivat matkaa ja NASAn johtaja Daniel Goldin kritisoi asiaa kitkerästi maan kongressille, mikä aiheutti sanasotaa Titon ja NASAn välillä tiedotusvälineissä.


title: Avaruusturismi

text: Kesällä 2010 Boeing mainosti uutta NASA-projektiaan kuvaillen sen kehittyvän avaruusturistien kulkuvälineeksi kaupalliselle avaruusasemalle 2020-luvun alussa. . Projekti on kuitenkin vasta esisuunnitteluvaiheessa. Vastaavia lupauksia esiintyi Apollo-ohjelman lopulla 1960-luvun lopussa.


title: Avaruusturismi

text: Jokainen avaruusturisti on matkannut Kansainväliselle avaruusasemalle Sojuz-avaruusaluksella.


title: Ingolstadt

text: Ingolstadt on kaupunki Tonavan varrella Baijerissa, Saksassa. Vuoden 2011 väestönlaskennassa siellä oli 124 927 asukasta. Kaupungin pinta-ala on 85,4 neliökilometriä ja asukastiheys 743 as./km².


title: Ingolstadt

text: Ingolstadtissa sijaitsee muun muassa goottilainen kirkko 1400-luvulta. Vuonna 1472 perustettu Ingolstadtin yliopisto muutti pois kaupungista Landshutiin vuonna 1800 ja sieltä Müncheniin vuonna 1826.


title: Ingolstadt

text: Ingolstadt tunnetaan nykyisin Audin kotikaupunkina ja valmistuspaikkana. Siellä on myös petrokemian teollisuutta. Kaupungista on öljyputket Genovaan ja Triesteen Italiassa sekä Ranskan Marseilleen. Maakaasuputki ulottuu Tšekin puolelle.


title: Ingolstadt

text: Salaperäinen Illuminati- eli Baijerin valaistuneet -ryhmittymä perustettiin Ingolstadtissa.


title: Leikkokukka

text: Leikkokukka on nimitys kukille, jotka leikataan varsineen ja asetetaan esille koristetarkoituksessa maljakkoon tai kukkasidontatöissä. Suosittuja kasveja, joita käytetään leikkokukkina, ovat esimerkiksi ruusut, neilikat, krysanteemit ja tulppaanit. Kaupallisesti merkittäviä leikkokukkia viljellään yleisesti kasvihuoneissa.


title: Leikkokukka

text: Leikkokukkien valikoima on kasvanut viime vuosikymmeninä. Vielä vuonna 1986 neilikat, krysanteemit, ruusut ja gladiolukset muodostivat 80 % Yhdysvaltojen leikkokukkamarkkinoista. Vuoteen 2004 mennessä niiden osuus oli pienentynyt 15 prosenttiin.


title: Leikkokukka

text: Vuonna 2000 maailman koko leikkokukkakaupan arvoksi arvioitiin noin seitsemän miljardia Yhdysvaltain dollaria. Leikkokukkien maailmanmarkkinahinnat määräytyvät Hollannin kukkahuutokaupoissa hollantilaisen hintatason mukaan. Kukkien laajamittainen viljely vaatii työvoimaa, ja monissa kehitysmaissa on myös sopiva ilmasto kukkien kasvatukseen. Tällaisia maita ovat Kolumbia, Ecuador, Kenia ja Zimbabwe. Työolot kehitysmaissa ovat saaneet joskus osakseen arvostelua.


title: Leikkokukka

text: Kaupallisesti leikkokasvina käytettyjä kasveja ovat muun muassa:


title: Extreme (albumi)

text:
Extreme on Nylon Beatin viides suomenkielinen albumi ja kaikista albumeista kuudes.
Albumi myi platinaa jo ennen ilmestymistään, ja se nousi Suomen virallisen listan sijalle 3. Albumilta julkaistiin singlet "Anna mulle", "Sanoja" ja "Moka". "Anna mulle" -kappaleesta tehtiin myös video.


title: Extreme (albumi)

text: Albumilla on Jonnan ja Erinin soolokappaleet "Shut up" (Jonna) ja "Multa tulta saa" (Erin).


title: Extreme (albumi)

text: Albumin sävellyksien takana on Risto Asikainen ja sanoituksista vastaa Asikaisen lisäksi Sipi Castrén eli Ilkka Vainio.


title: Extreme

text: Extreme voi tarkoittaa


title: Color TV Game

text: Color TV Game on Nintendon konsolisarja, jonka ensimmäinen osa Color TV Game 6 julkaistiin vuonna 1977. Se sisältää kuusi eri variaatiota "PONG"-pelistä. Pelaajat liikuttelevat mailojaan kierrettävillä nupeilla, jotka ovat kiinni koneessa. Ensimmäinen konsoli oli menestys Japanissa ja myi yli miljoona kappaletta.


title: Color TV Game

text: Vuonna 1978 Nintendo julkaisi uuden osan, Color TV Game 15:n, joka sisälsi kaksi johdollista ohjainta ja 15 eri versiota Pongista. CTG 15 myi yli miljoona kappaletta. Samana vuonna julkaistiin Color TV Racing 112, ylhäältäpäin kuvattu ajopeli, joka sisälsi ratin ja vaihdetangon. Vaihtoehtoisesti moninpeliin pystyi käyttämään kahta tavallista pienempää ohjainta.


title: Color TV Game

text: Vuonna 1979 julkaistiin Color TV Block Kusure, joka oli Atarin "Breakout"-peliin perustuva yksinpeli. Kuten CTG 6:ssa, peliä ohjattiin laitteeseen kiinnitetyllä ohjaimella. Laitteen ulkoisesta suunnittelusta vastasi Shigeru Miyamoto, ja se oli yksi hänen ensimmäisistä tehtävistään sen jälkeen, kun hän tuli Nintendolle töihin vuonna 1977.


title: Color TV Game

text: Computer TV Game, käännös Nintendon kolikkopelistä "Computer Othello", oli viimeinen kasetiton Nintendon konsoli, ja se julkaistiin Japanissa vuonna 1980.


A Treatise Concerning the Principles of Human Knowledge on irlantilaisen empiristifilosofi George Berkeleyn vuonna 1710 kirjoittama filosofinen tutkielma. Teos pyrkii ensisijaisesti kumoamaan Berkeleyn aikalaisen John Locken väitteet koskien ihmisen havaintoaistien luonnetta. Sitä pidetään hänen toisena pääteoksenaan teoksen "Three Dialogues Between Hylas and Philonous" ohella.


title: Treatise Concerning the Principles of Human Knowledge

text: Sekä Locke että Berkeley katsoivat, että oli olemassa ulkopuolinen todellisuus, ja tämä todellisuus saa aikaan ihmisen mielessä olevat ideat. Berkeley kuitenkin katsoi, että tämä ulkopuolinen todellisuus koostui pelkästään ideoista. Berkeley teki tämän ehdottamalla, että ”ideat voivat muistuttaa vain ideoita” — niinpä ihmisten mielissä olevat ideat saattoivat muistuttaa vain toisia ideoita, eivät aineellisia olioita, ja siksi ulkopuolinen todellisuus ei koostunut aineellisesta muodosta vaan ideoista. Tämä maailma sai logiikan ja säännöllisyyden joltain muulta voimalta, jonka Berkeley pyrki todistamaan Jumalaksi.


text: Berkeley oli hyvin uskonnollinen ja hänestä tuli myöhemmin Cloynen hiippakunnan piispa. Tutkielman ehdotus siitä, että maailma koostui pelkästään ideoista joita ohjasi kaikkivaltias voima, oli Berkeleyn vaihtoehto tuohon aikaan suositulle lockelaiselle empirismille, jonka Berkeley katsoi johtavan epäilyyn.


title: John Seigenthaler

text:
John Lawrence Seigenthaler (27. heinäkuuta 1927 Nashville, Tennessee – 11. heinäkuuta 2014 Nashville, Tennessee) oli yhdysvaltalainen toimittaja, kirjailija ja poliittinen vaikuttaja.
Seigenthaler pestautui vuonna 1949 The Tennessean -sanomalehteen, josta jäi eläkkeelle vuonna 1991. Hän työskenteli myös USA Today -lehden toimituksellisena johtajana vuosina 1982–1991 sekä oli mukana The American Society of Newspaper Editors -järjestön johtoryhmässä ja 1988–1989 myös järjestön presidenttinä.


title: John Seigenthaler

text: Hän avioitui Dolores Watsonin kanssa vuonna 1955. Pariskunnan ainoa lapsi on John Seigenthaler, Jr., joka toimii NBC-televisiokanavan uutisankkurina. Isä-Seigenthalerin veli Thomas Seigenthaler perusti Seigenthaler Public Relations -yhtiön.


title: John Seigenthaler

text: Seigenthaler syntyi Nashvillessä, Tennesseessä kahdeksanlapsisen perheen esikoisena. Hän opiskeli Father Ryan High Schoolissa ja palveli Yhdysvaltain armeijan ilmavoimissa vuosina 1946–1949. Armeijasta kotiuduttuaan Seigenthaler pestautui The Tennessean -sanomalehden toimittajaksi.


title: John Seigenthaler

text: Seigenthaler kohosi kuuluisuuteen ratkaisemalla oman salapoliisityönsä avulla kadonneen varakkaan liikemiehen arvoituksen, mistä hänelle myönnettiin National Headliner Award -palkinto. Vajaata vuotta myöhemmin Seigenthaler pääsi taas otsikoihin estämällä itsemurhaa yrittäneen miehen hyppäämästä jokeen. Heinäkuussa 1956 Seigenthaler aloitti taistelun suuren ammattijärjestön paikallisosaston korruptoituneisuutta vastaan. Hänen artikkelisarjansa johti lopulta rikossyytteiden nostamiseen.


title: John Seigenthaler

text:
Vuonna 1960 Seigenthaler siirtyi tulevan oikeusministerin Robert Kennedyn hallinnolliseksi avustajaksi. Hän oli 21. toukokuuta 1961 paikalla todistamassa Kennedyn ja Martin Luther King, Jr.:n historiallista tapaamista.
20. toukokuuta 1961 Seigenthalerin yrittäessä auttaa opiskelijamielenosoitukseen osallistunutta naista turvaan väkijoukon hyökkäykseltä häntä viillettiin korvan taakse ja hänet lyötiin tajuttomaksi.
Seigenthaler osallistui Kennedyn presidentinvaalikampanjaan vuonna 1968. Kennedyn saatua 6. kesäkuuta 1968 surmansa salamurhaajan luodista Seigenthaler oli yksi hänen arkunkantajistaan. Myöhemmin hän osallistui Kennedyn muiston kunniaksi tehdyn kirjan toimittamiseen.


title: John Seigenthaler

text:
Vuonna 1986 Middle Tennessee State University -yliopisto perusti professuurin kunnioittaakseen Seigenthalerin elämäntyötä. Vuonna 1991 hän perusti First Amendment Center -keskuksen perustuslaillisten oikeuksien turvaamiseksi. Vuonna 2001 hänet valittiin National Commission on Federal Election Reform -työryhmään, joka perustettiin vuoden 2000 presidentinvaalissa esiin nousseiden kiistakysymysten takia. Hän on jäsenenä myös Constitution Project on Liberty and Security -hankkeessa.
Vuonna 2002 Vanderbiltin yliopisto nimesi 5 300 m²:n kokoisen rakennuksensa uudelleen John Seigenthaler Centeriksi.


title: John Seigenthaler

text:
Toukokuussa 2005 tuntematon käyttäjä (jonka myöhemmin todettiin olleen Brian Chase) kirjoitti Wikipediaan Seigenthalerista viiden lauseen artikkelin, joka oli sisällöltään valheellinen. Artikkeli oli esillä neljä kuukautta ennen kuin Seigenthaler sai siitä tiedon.
Seigenthaler otti syyskuussa yhteyttä Wikipediaan, ja sisältö poistettiin. 29. marraskuuta USA Today -lehdessä julkaistiin tapahtuneesta hänen mielipidekirjoituksensa, jossa hän totesi: ”Wikipedia on puutteellinen ja vastuuton tiedonhakuväline.” Tämä synnytti laajan keskustelun avoimesti muokattavissa olevien järjestelmien luotettavuudesta.


title: Last in Line (albumi)

text: Last in Line on Nylon Beatin toinen englanninkielinen albumi ja kaikista albumeista seitsemäs. Albumista julkaistiin Koreassa kahden levyn versio, jossa oli myös edellisen englannin kielisen albumin, "Nylon Moonin", kappaleita. Albumilta julkaistiin singlet "Guilty" ja "Last in Line". "Guilty' ja Sex While a Taxi Ride' -kappaleesta tehtiin myös musiikkivideo.


title: Last in Line (albumi)

text: Albumin kappaleet ovat käännösversioita albumien "Valehtelija", "Demo" ja "Extreme" kappaleista, tosin edellisellä englanninkielisellä albumilla olleet "Like A Fool" ja "Eternal Love" on kelpuutettu tällekin albumille, vaikkakin uudistettuina.


title: Eels

text: Eels (tunnetaan myös nimellä eels tai EELS, riippuen albumista) on 1990-luvulla perustettu yhdysvaltalainen rockyhtye. Sen musiikkia on luonnehdittu folk rockiksi ja garage rockiksi.


title: Eels

text: Eelsin kappaleet käsittelevät usein perheen, kuoleman ja kadotetun rakkauden teemoja.


title: Leikko

text: Leikko voi viitata seuraaviin asioihin:


Three Dialogues Between Hylas and Philonous on irlantilaisen empiristifilosofi George Berkeleyn vuonna 1713 kirjoittama filosofinen tutkielma. Sitä pidetään hänen toisena pääteoksenaan teoksen "Treatise Concerning the Principles of Human Knowledge" ohella. Teos koostuu nimensä mukaisesti kolmesta dialogista.


title: Three Dialogues Between Hylas and Philonous

text: Dialogien tärkeimmät käsitteet ovat havainnon suhteellisuus, käsitettävyyden argumentti ja Berkeleyn fenomenalismi. Havainnon suhteellisuus tarkoittaa, että eri oliot voivat vaikuttaa siltä, että niillä on eri ominaisuudet (kuten muoto), vaikka tämä riippuu todellisuudessa vain havaitsijan näkökulmasta. Koska olioiden objektiiviset tunnuspiirteet eivät voi muuttua ilman perustavanlaatuista muutosta oliossa itsessään, tällöin muoto ei voi olla objektiivinen tunnuspiirre.


text: Dialogien päähenkilöt ovat Hylas ja Philonous. Hylas on johdettu kreikan kielen sanasta "hyle", joka tarkoittaa materiaa, jonka puolesta Hylas argumentoi dialogeissa. Hylas oli myös kreikkalaisen mytologian henkilöitä, yksi argonauteista. Dialogissa hänen on ymmärretty edustaneen John Lockea, Berkeleyn aikalaista joka oli tämän filosofinen päävastustaja.


text: Philonous voidaan kääntää joko "mielen rakastaja", "järjen rakastaja" tai "tiedon rakastaja". Dialogissa hän edustaa Berkeleyn omia näkökantoja.


title: Mngwa

text: Mngwa (tai nunda, "outo") on suurikokoinen, harmaa kissapeto, jonka väitetään elävän Tansanian ja Kenian alueella ja syövän ihmisiä. Eläimestä ei kuitenkaan ole saatu tieteellistä selvitystä.


title: Mngwa

text: Silminnäkijöiden mukaan mngwa on aasin kokoinen, ja sillä on mustajuovainen harmaa turkki kuin tavallisella kotikissalla. Kahdella sen uhreista oli nyrkissään karvaa, joka lähetettiin asiantuntijoille tunnistettavaksi. Mngwan turkissa onkin usein kaljuja kohtia todisteena uhrien yrityksistä puolustautua. Asiantuntijat arvelivat, että kyseessä olisi voinut olla epätavallisen iso afrikankultakissa. Paikallisille ihmisille mngwa on yhtä todellinen kuin leopardi tai leijona, tosin pelätympi. Se saapuu äänettömästi, tappaa raa'an tehokkaasti ja häipyy kookospalmumetsiin, joista parhaatkaan jäljittäjät eivät sitä löydä.


title: Mngwa

text: Tarinoita mngwasta tunnetaan ainakin 700 vuoden ajalta. Swahilinkieliset laulut kertovat muinoin aluetta hallinneiden sulttaanien mngwajahdeista.


title: Mngwa

text: Mngwan olemassaoloa puoltaa okapin löytötarina. Okapi "löydettiin" Afrikasta vuonna 1900. Paikalliset olivat tunteneet sen aina, mutta heitä ei ollut uskottu.


title: Jorma Koivulehto

text: Jorma Juhani Koivulehto (12. lokakuuta 1934 Tampere – 23. elokuuta 2014) oli Helsingin yliopiston germaanisen filologian professori ja suomen kielen lainasanojen tutkija. Hän kuuluu tunnetuimpiin suomalaisiin etymologeihin.


title: Jorma Koivulehto

text: Jorma Koivulehto tutki suomen kielen ja muiden suomalais-ugrilaisten kielten sekä eri indoeurooppalaisten kielten kontakteja. Koivulehto väitteli Helsingin yliopistossa vuonna 1971 germaanisen sanastomaantieteen alalta mutta suuntautui pian suomen lainasanaston tutkimiseen. Hän julkaisi toista sataa artikkelia suomen ja suomen sukukielten sanastosta, selvittäen niissä useiden satojen suomen sanojen alkuperää.


title: Jorma Koivulehto

text: Koivulehdon tutkimukset ovat muokanneet käsitystä suomen kielen sanastokerrostumista. Hän osoitti germaanisen lainasanaston olevan huomattavasti vanhempaa kuin aikaisemmin on ajateltu sekä todisti, että suomalais-ugrilaisissa kielissä on iranilainen lainasanakerros. Koivulehto tutki myös balttilaisia, arjalaisia sekä indoeurooppalaisesta kantakielestä saatuja lainoja. Hänen tutkimuksensa ovat vaikuttaneet käsityksiin suomalaisten alkuperästä ja esihistoriasta. Kansainvälistä tunnettuutta Koivulehto sai esitettyään, että indoeurooppalaisen kantakielen laryngaaliäänteet olisivat säilyneet eräissä suomalais-ugrilaisten kielten lainasanoissa.


title: Jorma Koivulehto

text: Jorma Koivulehto on kansainvälisesti tunnetuimpia suomalaisia kielitieteilijöitä. Hän toimi myös akatemiaprofessorina. Koivulehto oli Suomalaisen Tiedeakatemian sekä kahden ulkomaisen akatemian (Akademie der Wissenschaften in Göttingen ja Österreichische Akademie der Wissenschaften) jäsen.


title: RPG-2

text: RPG-2 (, Ruchnoi Protivotankovii Granatomet) oli Neuvostoliitossa vuonna 1947 suunniteltu kevyt sinko. RPG-2 perustuu saksalaiseen Panzerfaust-150:een. Ennen sitä vuosina 1944 – 1948 kehitellyn RPG-1:n kranaatti osoittautui rakenteeltaan epäonnistuneeksi.


title: RPG-2

text: Sitä valmistettiin myös Kiinassa, Pohjois-Vietnamissa ja Egyptissä.


title: Magnavox

text: Magnavox oli Edvin Pridhamin ja Peter Jensenin perustama elektroniikkayritys. He kehittivät ensimmäisen kaiuttimen vuonna 1915 ja nimesivät sen Magnavoxiksi. Yritys perustettiin vuonna 1917 markkinoimaan keksintöä. Nimi on latinaa ja tarkoittaa ”kovaa ääntä”.


title: Magnavox

text: Esitellessään vuonna 1972 pelikonsolinsa Odysseyn Magnavox aloitti videopelimarkkinat, sillä Odyssey oli ensimmäinen kotikonsoli. Philips hankki Magnavoxin kuluttajaelektroniikka-osaston vuonna 1974. 1990-luvun lopulla joitakin Philipsin tuotteita markkinoitiin nimen ”Philips Magnavox” alla Philips-bränditietoisuuden lisäämiseksi Yhdysvalloissa. Vaikka se toimi, ero ”Philips Magnavoxin” ja ”Philipsin” tuotteissa herätti hämmennystä kuluttajissa. Nykyään Philips markkinoi tuotemerkkejä taas erikseen.


title: Die Hard 4.0

text: Die Hard 4.0 () on neljäs "Die Hard" -sarjan elokuva, jonka pääosassa nähdään Bruce Willis poliisietsivä John McClanen roolissa. Elokuvan ohjasi Len Wiseman. Pohjois-Amerikassa elokuva julkaistiin nimellä "Live Free Or Die Hard". Elokuva tunnetaan myös nimillä "Die Hard 4", "Die Hard 4: Die Hardest" ja "Die Hard: Reset".


title: Die Hard 4.0

text: Elokuva sai maailman ensi-iltansa 27. kesäkuuta 2007.


title: Die Hard 4.0

text: Elokuva sijoittuu pääosin Washington DC:hen ja sen lähiympäristöön.


title: Die Hard 4.0

text: Elokuvan tarina perustuu toimittaja John Carlinin Wired-lehteen kirjoittamaan artikkeliin ”A Farewell To Arms” (suom. "Jäähyväiset aseille").


title: Die Hard 4.0

text: John McClane (Bruce Willis) on ikääntyvä poliisi, joka viettää aikaansa AA-kerhossa ja on eronnut vaimostaan. McClane työskentelee edelleen New Yorkin poliisilaitoksella, jossa McClane ajaa takaa tällä kertaa krakkereita. McClanen välit tyttäreensä Lucyyn (Mary Elizabeth Winstead) ovat viileät eikä tytär välittäisi kuulla isästään mitään.


title: Die Hard 4.0

text: Lukuisia krakkereita on tapettu ympäri Yhdysvaltoja, ja FBI:n kyberosastossa on tapahtunut tietomurto. McClane saa tehtäväkseen viedä kuulusteluihin hakkeri Matthew Farrellin (Justin Long), mutta hakiessaan Farrellin hänen asunnostaan, asuntoon hyökätään. Farrell halutaan hengiltä, koska hän tietää liikaa. McClane pelastaa päivän ja saa Farrellin ja itsensä ulos asunnosta elävänä. Matkalla FBI:n päämajaan McClane ja Farrell juuttuvat ruuhkaan, jonka hakkeriterroristit ovat saaneet aikaan. Farrell ja McClane jatkavat jalan, ja päämajasta Farrell lähetetään turvataloon. Mutta sitten terroristit iskevät, käyttäen helikopteria, mutta McClane onnistuu tuhoamaan sen. Joukko terroristeja on iskenyt Yhdysvaltain liikenne- ja talousjärjestelmien infrastruktuuriin ja vain McClane (ja Farrell) voivat pelastaa Yhdysvaltojen turvallisuuden. Pääterroristina toimii Thomas Gabriel (Timothy Olyphant), joka on suuttunut siitä, että valtio heitti hänet pihalle työpaikastaan. Gabriel aikoo kostaa valtiolle ja romahduttaa muun muassa pörssin. Sitten kaikissa hallituksen virastoissa käynnistetään pernaruttohälytys. Sitten televisiossa aletaan näyttää ohjelmaa, jossa näytetään paniikkia kylvävää tekstiä, sekä lavastettua kuvaa Capitolin tuhoutumisesta.


title: Die Hard 4.0

text: Farrell kertoo McClanelle, että Gabrielin tyttöystävä Mai otti häneen yhteyttä ja huijasi häntä kirjoittamaan koodipätkän, niin kuin kaikki tapetut krakkerit, ja syntynyttä algoritmia käytetään nyt Yhdysvaltoja vastaan. Hän myös epäilee seuraavan kohteen olevan yksi kolmesta sähkön pääjakeluverkon keskuksesta, se, joka palvelee itärannikon aluetta, Länsi-Virginiassa. Se kuitenkin voidaan sammuttaa vain manuaalisesti, mikä tarkoittaisi, että kolmasosa Yhdysvalloista pimenisi. Niinpä he varastavat auton ja lähtevät Länsi-Virginiaan. Samaan aikaan, FBI-agentiksi pukeutuneena, Mai murtautuu keskukseen, ja aloittaa järjestelmän alasajon. McClane ja Farrell kuitenkin pysäyttävät Main, ja Farrell yrittää perua alasajon. Mai kuitenkin yllättää McClanen, ja poistaa tämän pelistä vähäksi aikaa. Sitten hän pakottaa Farrellin perumaan muutokset, mutta pian McClane yllättää Main ja tappaa hänet, pudottaen hänet maastoauto perässään hissikuiluun. Tuolla välin Gabrielin krakkerit ovat saaneet täyden etähallintayhteyden järjestelmään, joten heitä ei voi pysäyttää. Farrell kuitenkin hidastaa heitä pop-up-hyökkäyksellä. Saatuaan tietää Main kuolemasta Gabriel ohjaa kaikki maakaasuputket laitokseen, joka tuhoutuu, mutta Farrell ja McClane selviävät. Koko alue pimenee.


title: Die Hard 4.0

text: Farrell kehottaa heitä kääntymään "Velhon", jonkinlaisen hakkeripiirien legendan, puoleen. Päästyään helikopterilla pois alueelta, Farrell kertoo pilottina toimivalle McClanelle, että "Velho" asuu Baltimoressa. Hänen talonsa on helppo tunnistaa, sillä hänen mittavan varageneraattoriarsenaalinsa pitää sen valaistuna. He pääsevät "Velhon", (Kevin P. Smith) (oikealta nimeltään Frederick Kaludis, ystävien kesken Freddie) "komentokeskukseen", mikä on aluksi hankalaa "Velhon" vainoharhaisuuden ja poliisipelon vuoksi. "Velho" kertoo seuranneensa jo pitkään Gabrielin toimia, ja jäljittäneensä Farrellin koodin Sosiaaliturvaviraston rakennukseen Woodlawnissa, Marylandissä. Saatuaan rakennuksen pohjapiirroksen, hän huomasi siellä jäähdytystornirykelmän, joka lähes varmasti viilentää jotain palvelinfarmia. Tutkittuaan asioita lisää hän sai selville, että rakennus on vain lavaste valtavalle, huippusalaiselle- ja turvalliselle datapankille, jonne kaikki hallitukselle merkittävä informaatio siirtyi hyökkäyksen sattuessa. Heille selvisi, että vaikka Gabriel väittää järjestelmässä olevan pahoja puutteita, ja vain osoittavansa että on oikeassa, se onkin tarkkaan suunniteltu juoni; lopussa hän vain 'nostaisi' finanssitiedot Woodlawnista, ja ansaitsisi miljardeja dollareita. Se ei olisi Gabrielille kovin vaikeata, koska hän on suurimmaksi osaksi suunnitellut järjestelmän. He yrittävät sitten murtautua järjestelmään, mutta Gabriel huomaa sen ja ottaa yhteyttä "Velhoon". Huomattuaan, että McClane on hänen seurassaan, Gabriel näyttää, kun hän kehottaa Johnin hissiin loukkuun jäänyttä tytärtä Lucyä odottamaan pelastajia esiintyneenä viranomaiseksi, minkä jälkeen Gabrielin miehet sieppaavat Lucyn. Farrell ja McClane lähtevät Woodlawniin.


title: Die Hard 4.0

text:
Woodlawnissa Farrell sammuttaa yhden jäähdyttimistä, mikä saa FBI:ssä aikaan hälytyksen, jonka vuoksi Gabrielin miehet alkavat valmistella lähtöä. Seuraavaksi hän menee pääpalvelinhuoneeseen, käyttäen algoritmiaan, mistä käsin hän kryptaa kaikki ladatut tiedot. Hän kuitenkin tulee yllätetyksi. Gabriel, hänen miehensä, Farrell ja Lucy pakenevat, tosin kaksi viimeksi mainittua pakotettuna, mukanaan Farrellin kryptaama data. McClane varastaa rekan ja lähtee sillä heidän peräänsä. Tuon huomattuaan Gabriel huijaa hävittäjän hänen peräänsä. McClane kuitenkin tuhoaa sen. Samaan aikaan Gabriel on päässyt päämääräänsä, ja Farrell taipuu dekryptaamaan tiedostot. McClane kuitenkin saapuu, pelastaa Lucyn ja Farrellin sekä tappaa muut. Tiedot päätyvät sinne minne kuuluvatkin.
Elokuvan kuvaaminen alkoi Baltimoressa, Marylandissa syyskuussa 2006.


title: Die Hard 4.0

text: Elokuva tuotti ensi-iltanaan 9,1 miljoonaa dollaria, joka on paras "Die Hard" -elokuvasarjan avaus. Ensi-iltaviikonloppunaan elokuva tuotti 33,3 miljoonaa dollaria (48,3 miljoonaa dollaria mukaan lukien keskiviikko ja torstai). 9. heinäkuuta 2007 elokuva oli tuottanut Yhdysvalloissa 86,6 miljoonaa dollaria ja ulkomailla 177,7 miljoonaa dollaria. 11. lokakuuta 2007 mennessä elokuva oli tuottanut 134,4 miljoonaa dollaria Yhdysvalloissa ja 237 miljoonaa dollaria kansainvälisesti. Yhteensä elokuvan tuotot ovat olleet 372,4 miljoonaa dollaria, mikä tekee siitä parhaiten menestyneen "Die Hard" -elokuvan.


title: The Analyst

text: The Analyst, alaotsikoltaan "A Discourse Addressed to an Infidel Mathematician" (’Analyytikko, uskottomalle matemaatikolle osoitettu tutkielma’) oli George Berkeleyn vuonna 1734 kirjoittama matemaattinen tutkielma. ”Uskottoman matemaatikon” uskotaan viitanneen joko Edmond Halleyhin tai itseensä Isaac Newtoniin, tosin jälkimmäisessä tapauksessa teos olisi suunnattu Newtonia vastaan vasta postuumisti, sillä hän kuoli jo vuonna 1727.


title: The Analyst

text: "The Analyst" esitti suoran hyökkäyksen kalkyylin perusteita ja perusperiaatteita vastaan ja erityisesti Newtonin ja Leibnizin kalkyylin kehittämisessä käyttämiä jatkuvan funktion (Newtonin ”fluxion”) ja infinitesimaalisen muutoksen ajatuksia vastaan. Berkeley vastusti materialismia ja jumalattomuutta, ja kavahti siksi newtonilaista mekaanista todellisuuskäsitystä ja deismiä, jossa Jumala etäännytetään maailmasta pelkäksi insinööriksi. Berkeley pyrki puolustamaan uskontoa osoittamalla, että kalkyyli, joka loi pohjan uskonnon uudelle viholliselle luonnonfilosofialle eli nykyisen fysiikan edeltäjälle, johti paradokseihin ja mielettömyyksiin.


title: The Analyst

text: Berkeleyn arvostelu otettiin enimmäkseen hyvin vastaan, mutta siitä ei kuitenkaan seurannut paljoakaan 1700-luvulla, ehkä siksi ettei Berkeley ollut sen enempää matemaatikko kuin luonnonfilosofikaan. Noin vuodesta 1830 derivointi- ja integraalilaskentaa alettiin uudistaa tiukasti määritellyn uuden käsitteen, raja-arvon, avulla. Tämän työn aloitti Augustin Cauchy ja sitä jatkoivat muiden muassa Bernhard Riemann ja Karl Weierstrass. Vasta vuonna 1966 Abraham Robinsonin teoksen "Non-standard Analysis", joka esitteli epästandardin analyysin, myötä Berkeleyn eniten pilkkaama infinitesimaalisen ajatus määriteltiin uudelleen yhtä tiukasti. Näin löydettiin vaihtoehtoinen tapa selviytyä niistä ongelmista, jotka Berkeley oli osoittanut Newtonin lähestymistavassa.


title: Kassel

text: Kassel on kaupunki Fuldajoen rannalla pohjoisessa Hessenissä, Saksassa. Vuoteen 1926 saakka se tunnettiin virallisesti nimellä Cassel. Kaupungin pinta-ala on 106,77 km², Vuoden 2011 väestönlaskennassa siellä oli 190 765 asukasta.


title: Kassel

text: Kassel mainittiin ensimmäistä kertaa virallisesti vuonna 913, jolloin siitä käytettiin nimeä "Chasella". Kaupunginoikeudet Kassel sai viimeistään vuonna 1189. 1600-luvun lopulla rakennetusta Oberneustadtin kaupunginosasta tuli turvapaikka hugenoteille. Koska Kasselissa valmistettiin lentokoneita ja tankkeja, sitä pommitettiin rajusti toisen maailmansodan aikana ja 90 prosenttia kaupungin keskustasta tuhoutui. Kasselin pommituksessa vuonna 1943 kuoli 10 000 ihmistä ja 150 000 jäi kodittomiksi. Kaupungin keskusta rakennettiin lähes kokonaan uudelleen 1950-luvulla. Rakennukset tehtiin kuitenkin nykyaikaisella tyylillä, eikä useimmista sodan aikana tuhoutuneista rakennuksista tehty entisenlaisia.


title: Kassel

text: Saksan ensimmäinen observatorio (avattu 1558) sijaitsee Kasselissa. Vuodesta 1955 lähtien kaupungissa on järjestetty viiden vuoden välein nykytaiteen näyttely documenta.


title: Kassel

text: Kasselissa vuoden lämpimin kuukausi on elokuu, jolloin keskimääräinen ylin lämpötila on 22,8 °C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa. Sadetta saadaan tasaisesti ympäri vuoden 9–11 mm kuukaudessa.


title: Kariniemen jätevedenpuhdistamo

text: Kariniemen jätevedenpuhdistamo on vuonna 1975 Vesijärveä varten rakennettu vedenpuhdistamo. Sen toiminta aloitettiin vuonna 1976.


title: Kariniemen jätevedenpuhdistamo

text: Puhdistamo käsittelee Lahden alueen jätevedet Salpausselän pohjoispuolelta, ja jätevettä kertyy vuorokaudessa noin 20 000 m³. Kariniemenmäen sisälle on louhittu kallioon noin 120 000 m³:n luolasto.


title: Kariniemen jätevedenpuhdistamo

text: Puhdistettavan jäteveden orgaaninen osa hajotetaan aktiivilieteprosessissa, jossa poistetaan kokonaistyppeä. Fosfori saostetaan vedestä pois ferrosulfaatilla. Muodostuva liete käsitellään tämän jälkeen mädättämössä, ja lopulta kuivattu liete kompostoidaan. Puhdistamon prosessia on vuosien aikana paranettu mm. investoimalla kokonaistypenpoistoon ja lietteen kuivatukseen.


title: Kariniemen jätevedenpuhdistamo

text: Prosessissa puhdistuva jätevesi johdetaan neljän ja puolen kilometrin pituisessa kalliotunnelissa Nikulan tasausaltaan kautta Porvoonjokeen.


title: Kariniemen jätevedenpuhdistamo

text: Lahden toinen puhdistamo on Ali-Juhakkalan jätevedenpuhdistamo. Siellä käsitellään Lahdessa Salpausselän harjun eteläpuolella muodostuvat jätevedet.


title: Arnstadt

text: Arnstadt on kaupunki Thüringenissä, Saksassa. Sen pinta-ala on 55,29 km². Vuoden 2011 väestönlaskennassa siellä oli 23 787 asukasta.


title: Arnstadt

text: Ensimmäinen maininta Arnstadtista asiakirjoissa on vuodelta 704.


title: A Treatise of Human Nature

text: A Treatise of Human Nature on skotlantilaisen filosofin David Humen kirjoittama filosofinen tutkielma, joka on julkaistu vuosina 1739–1740. Se käsittelee ihmisluontoa ja sisältää merkittäviä huomioita skeptisismistä. Tunnetuin teoksen esittämistä periaatteista on niin sanottu Humen giljotiini.


title: A Treatise of Human Nature

text: Teoksen koko nimi oli "A Treatise of Human Nature: Being an Attempt to introduce the experimental Method of Reasoning into Moral Subjects", suomeksi ”Tutkielma ihmisluonnosta: Ollen yritys esitellä kokeellinen päättelyn menetelmä moraalisille aiheille”.


title: A Treatise of Human Nature

text: Teos sisälsi seuraavat osat:


title: A Treatise of Human Nature

text: Hume kirjoitti tutkielman Ranskassa 26-vuotiaana. Vaikka monet tutkijat katsovat tutkielman olevan Humen merkittävin teos ja yksi filosofian historian merkittävimmistä, lukijakunta kotona Isossa-Britanniassa oli aluksi hyvin eri mieltä. Hume kuvasi julkisen reaktion (tai sen puutteen) sanoen teoksen ”pudoneen painosta kuolleena syntyneenä, ilman että saavutti edes sellaista huomionosoitusta kuin kiihkoilijoiden nurinaa. Koska olen luontaisesti elämäniloinen ja vilkasverinen, palauduin kuitenkin kolauksesta pian ja jatkoin opintojani maassa suurella innolla”.


title: A Treatise of Human Nature

text:
Humen tarkoituksena oli ollut katsoa, herättääkö teos kiinnostusta, ja mahdollisesti täydentää sitä politiikalle ja kritisismille omistetuilla teoksilla. Koska teos ei herättänyt kiinnostusta, hän ei täydentänyt sitä.
Hume katsoi kuitenkin, että teoksen ongelmat ovat enemmän tyylissä kuin sisällössä, joten hän kirjoitti siitä lyhennelmän "An Abstract Of A book lately published; Entituled, A Treatise Of human nature, &c. Wherein The chief argument of that Book is farther illustrated and Explained". Hume julkaisi sen nimettömänä ja pyrki näin tekemään teoksesta helpompilukuisen ja herättelemään kiinnostusta uudelleen. Tämäkin kuitenkin epäonnistui.


title: A Treatise of Human Nature

text: Hume kuitenkin työsti osan teoksen sisällöstä myöhempään teokseensa "Tutkimus inhimillisestä ymmärryksestä", joka ei sekään saavuttanut merkittävästi enemmän suosiota, mutta kuitenkin enemmän kuin aiemmat teokset.


title: Karvanlähtö

text: Karvanlähtö tarkoittaa nisäkkäiden luonnollisesti tapahtuvaa karvojen pudotusta. Karvoja putoaa hiljalleen ympäri vuoden, mutta etenkin kesä- ja talviturkin vaihtuessa karvojen lähtö on runsaampaa. Kesä- ja talviturkin vaihtumisen yhteydessä puhutaan karvanlähtöajasta. Karvanlähtöajan huomaa erityisesti keväisin, kun pidempi ja tiheämpi talvikarvoitus vaihtuu ohuempaan kesäkarvaan. Syksyistä karvanlähtöä ei huomaa yhtä selkeästi, koska irtoavaa karvoitusta ei ole niin paljon. Lämpimien alueiden eläimet eivät yleensä pudota karvojaan, koska vuodenaikojen lämpötilaerot ja kasvillisuuden muutos eivät ole yhtä suuria kuin kylmillä alueilla.


title: Karvanlähtö

text: Karvanlähtö-ilmausta voidaan käyttää myös silloin, kun nisäkkäiden pennut pudottavat silkkisen pentukarvansa kasvattaakseen aikuisten eläinten karheamman turkin.


title: Karvanlähtö

text: Kalju.


title: Suolentopallo

text: Suolentopallo on suomalainen lentopallon muunnelma, jota pelataan suolla. Tavallisesta lentopallosta poiketen kentällä pelaa neljä joukkuepelaajaa.


title: Suolentopallo

text: Suolentopallo sai alkunsa, kun idean isänä toiminut pieksämäkeläinen Risto Tarkiainen vieraili vuonna 2002 Hyrynsalmella suopotkupallon MM-kisoissa. Vuonna 2003 järjestettiin Haukivuoren Rajasuolla ensimmäiset testikisat, jossa pelaamassa olivat paikallisen seuran Kisailijoiden miehet sekä naispelaajia Pieksämäen Tsempistä. Ensimmäiset SM-kisat järjestettiin Vuonna 2004 ja niiden järjestelyistä vastasi Pieksämäen Seudun Liikunta Ry. Joukkueita kisaamassa oli ympäri Suomen. Vuonna 2005 oli EM-kisojen vuoro. Myös vuoden 2005 kisojen järjestelyistä vastasi PS Liikunta Ry. Ensimmäiset MM-kisat pelattiin vuonna 2006. Ulkomaalaisia joukkueita paikalle oli tullut Virosta ja Venäjältä. Vuoden 2006 kisoista alkaen järjestelyistä on vastannut Haukivuoren Tapahtumat Ry (nykyään Haukivuorelaiset ry). MM-kisat 2007 houkutteli paikalle ennätykselliset 82 joukkuetta. Heinäkuun lopulla 2008 juhlittiin Suolentopallon 5-vuotissynttäreitä. Luvassa oli muun muassa Halavatun Pappojen suodebyytti. Juhlavuoden joukkuemäärä oli rajoitettu maksimissaan kahdeksaankymmeneen. Vuonna 2017 Mikkelin Passarit oli mukana järjestämässä suolentopallon MM-kisoja. Menneiden vuosien tulokset löytyvät kotisivuilta.


title: Suolentopallo

text: Vuonna 2019 vuonna Suolentis järjestetään Haukivuorelaiset Ry:n toimesta ja paikalle odotetaan 80 joukkuetta.


title: Suolentopallo

text: Suolentopallon kentän koko on 7×15 m. Verkon korkeus on tavallista korkeutta kymmenen senttiä alempana. Lentopallon sännöistä poiketen suolentopallossa pallon saa vastaanottaa sormilla, muttei lyödä verkon yli. Hyökkäyslyönti voi olla iskulyönti tai hihalyönti miehillä sekä naisilla. Kuvitellun keskirajan saa ylittää kunhan ei ole verkossa. Pelissä ei ole etu- eikä takapelaajia eikä myöskään kolmen metrin hyökkäyssääntöä. Pallo on kentässä jos se osuu rajanauhan päälle.


title: Suolentopallo

text: Suolentopallossa pelataan kaksi kahdenkymmenen pisteen erää, kymmenestä pisteestä vaihdetaan puolia. Mikäli molemmat erät päättyvät tasan, pelataan kolmas viiden pisteen erä. Syöttö tapahtuu normaalisti takarajan takaa, kaikki syöttömuodot ovat sallittuja. Vaikka pelissä ei ole varsinaisia etu- ja takapelaajia vaihtuu syöttövuoro kuitenkin samalla tavalla kuin sisälentopallossa. Sama pelaaja ei siis saa syöttää koko ajan.


title: Suolentopallo

text: Joukkueessa saa olla korkeintaan kaksitoista pelaajaa, joista neljä samanaikaisesti kentällä. Sekasarjassa kentällä täytyy olla samanaikaisesti kaksi miestä ja kaksi naista. Pelissä käytetään lentäviä vaihtoja. Eli pelikatkojen aikana voi vaihtoja suorittaa vapaasti haluamallaan tavalla. Koska jokainen pelaaja pelaa omalla vastuullaan/vakuutusturvallaan täytyy ikää olla vähintään 18 vuotta. Sarjoja on kolme: kilpasarja, harrastesarja sekä business-sarja yrityksille. Kilpasarja on tarkoitettu 3-sarjassa tai sitä ylempänä pelaaville joukkueille. Harraste-sarja (miehet/naiset/seka) on tarkoitettu 4-sarjassa tai sitä alempana pelaaville joukkueille. Business-sarja on tarkoitettu yrityksille, yhdistyksille ja järjestöille. Business-sarjassa ei ole sarjataso- tai sukupuolirajoitteita.


title: Suolentopallo

text: Mikäli joukkue ei ole pelipaikalla viiden minuutin kuluessa pelin merkitystä alkamisajankohdasta, merkitään joukkue hävinneeksi 0–2. Tarpeen tullen kenttiä kastellaan mukavan upotuksen aikaansaamiseksi. Tupakointi on sallittu vain sille tarkoitetuilla alueilla paikan luonteen ja yleisen turvallisuuden vuoksi.


title: Suolentopallo

text: Suolentopallon SM-kilpailut ja arvokisat pelataan Haukivuoren Rajasuolla. Haukivuoren keskustasta suoareenalle matkaa on noin 16 km.


title: Suolentopallo

text: Lentopallon lisäksi Rajasuolla on kilpailtu Suohuudon ja Suokuokkimisen mestaruuksista. Karaokea oli ensimmäisen kerran tarjolla kesällä 2007. Paikalta löytyy allas jossa voi tarpeen tullen käydä vilvoittelemassa. Perjantai ja lauantai-iltana paikallisessa ravintolassa on yleensä järjestetty Suobileet.


title: Six Feet Under

text: Six Feet Under (lyhennetään usein "SFU") on death metal -yhtye, joka sai alkunsa yhtenä laulaja Chris Barnesin (ex-Cannibal Corpse) sivuprojekteista. Yhtyeen musiikki vaihtelee nopeatempoisesta grindcoresta svengaavaan ja sointukuluiltaan jopa rock’n’rollin tyyppiseen death metaliin.


title: Six Feet Under

text: Chris Barnesin sanoitukset käsittelevät death metalille tyypilliseen tapaan lähinnä apokalyptisia aiheita, sotaa, väkivaltaa ja kuolemaa, mutta yhä useammin uudet kappaleet sisältävät hyvinkin suoria poliittisia ja yhteiskunnallisia kannanottoja. Aiheina ovat erityisesti olleet marijuanan laillistaminen, kapitalismin kukistuminen ja sodanvastaiset teemat. Eräs suorimmista Barnesin henkilökohtaisista viesteistä on "Warpath"-albumin kannabiskulttuuria ja siinä tunnettua numeroa (420) myönteisesti kuvaava raita "4:20". Kappaleen kesto on 4 minuuttia ja 20 sekuntia ja se on äänitetty huhtikuun 20. päivä 1997.


title: Six Feet Under

text: Six Feet Under on julkaissut kolme cover-albumia. Ensimmäinen, "Graveyard Classics" sisältää hyvin vaihtelevan kokoelman rock-hittejä, kuten Dead Kennedysin "California Über Alles", Black Sabbathin "Sweet Leaf", Jimi Hendrixin "Purple Haze" ja Scorpionsin "Blackout". Toinen cover-albumi, "Graveyard Classics II", on suora uudelleenlevytys AC/DC:n klassikkoalbumista "Back in Black" tyypillisillä SFU-soundeilla eli Chris Barnesin murinalaululla, "dropped c"-viritetyillä kitaroilla ja moninkertaisen säröefektin läpi soitetulla bassolla. Kolmas albumi "Graveyard Classics 3" sisältää sekalaisen valikoiman heavy metal -yhtyeiden lainakappaleita sekä punkyhtye Ramonesin kappaleen "Psycho Therapy".


title: Six Feet Under

text: Six Feet Under nauttii suosiota Euroopassa ja erityisesti Saksassa, jonka markkinoille SFU julkaisi saksankielisen version kappaleesta "Bringer of Blood" (). Six Feet Under on saavuttanut death metal -piireissä kohtuullista maailmanlaajuista menestystä, vaikka yhtye ei genrelle tyypilliseen tapaan saa paljon radiosoittoaikaa. "Maximum Violence" (1999) on edelleen SFU:n eniten myyty albumi.


title: Six Feet Under

text:
Yhtyeen kokoonpano on ollut sama vuodesta 1999, jolloin Obituary-yhtyeessä aiemmin soittanut kitaristi Allen West vaihtui Steve Swansoniin, ex-Massacre -kitaristiin.
Studioalbumit


title: Six Feet Under

text: Cover-albumit


title: Six Feet Under

text: Livealbumit


title: Six Feet Under

text: EP:t


title: Six Feet Under

text: Musiikkiboksit


title: Six Feet Under

text: Videot